NBS | Strategija i ciljevi monetarne politike\nOsnovni cilj Narodne banke Srbije jeste postizanje i održavanje stabilnosti cena. Pored osnovnog cilja, Narodna banka Srbije ima za cilj i očuvanje finansijske stabilnosti. Ne dovodeći u pitanje ostvarivanje svog osnovnog cilja, Narodna banka Srbije podržava ekonomsku politiku Vlade, koja podstiče održivi privredni rast.\nCiljevi monetarne politike definisani su članom 3. Zakona o Narodnoj banci Srbije.\nCiljanje inflacije kao monetarna strategija\nMonetarni odbor Narodne banke Srbije usvojio je u decembru 2008. Memorandum o ciljanju (targetiranju) inflacije kao monetarnoj strategiji , kojim se definiše formalna primena režima inflacionog targetiranja od 1. januara 2009. godine. Principe ovog režima monetarne politike Narodna banka Srbije je postepeno uvodila u praksu na osnovu Memoranduma o novom okviru monetarne politike , usvojenog u avgustu 2006. godine.\nMemorandum o ciljanju (targetiranju) inflacije kao monetarnoj strategiji sačinjen je u skladu sa Sporazumom Narodne banke Srbije i Vlade Republike Srbije o ciljanju (targetiranju) inflacije , koji je usvojen na sednici Vlade Republike Srbije od 19. decembra 2008. godine.\nCiljana stopa inflacije, kao godišnja procentualna promena indeksa potrošačkih cena, jedina je numerička smernica za monetarnu politiku koju sprovodi Narodna banka Srbije. Narodna banka Srbije nastoji da podrži i sprovođenje ekonomske politike Vlade pod uslovom da time nije ugroženo ostvarivanje ciljane stope inflacije, niti stabilnost finansijskog sistema.\nNarodna banka Srbije ciljanu stopu inflacije postiže promenama referentne kamatne stope, koja se primenjuje u sprovođenju glavnih operacija monetarne politike (trenutno, u sprovođenju jednonedeljnih repo operacija). Ta kamatna stopa predstavlja osnovni instrument monetarne politike, dok ostali instrumenti monetarnog regulisanja imaju pomoćnu ulogu – doprinose nesmetanoj transmisiji uticaja referentne kamatne stope na tržište, kao i razvoju finansijskih tržišta, bez ugrožavanja stabilnosti finansijskog sistema.\nNarodna banka Srbije sprovodi režim rukovođeno plivajućeg deviznog kursa, koji podrazumeva pravo intervencija u slučaju znatnih dnevnih oscilacija na deviznom tržištu, ugroženosti finansijske i cenovne stabilnosti i zaštite adekvatnog nivoa deviznih rezervi.\nNarodna banka Srbije nastavlja proces jačanja transparentnosti monetarne politike i efikasne komunikacije s javnošću. Izvršni odbor Narodne banke Srbije, prema utvrđenom rasporedu sednica, donosi odluke o monetarnoj politici i redovno obaveštava javnost o ostvarenju utvrđenih ciljeva za inflaciju i merama koje preduzima radi njihovog ostvarivanja u budućnosti.\nCilj za inflaciju se utvrđuje kao jedinstvena vrednost sa dozvoljenim odstupanjem, merena godišnjom procentualnom promenom indeksa potrošačkih cena, za nekoliko godina unapred (Memorandum Narodne banke Srbije o ciljanim stopama inflacije do 2021. godine, koji je usvojen na sednici Izvršnog odbora od 6. decembra 2018. godine).\nNarodna banka Srbije će ostvarivati ciljeve inflacije izborom instrumenata monetarne politike na održiv, dosledan i predvidiv način, kako bi se izbegle nepotrebne makroekonomske fluktuacije. Referentna kamatna stopa je osnovni instrument monetarne politike u režimu ciljanja inflacije. Ostali monetarni instrumenti, uključujući intervencije na deviznom tržištu, imaju samo pomoćnu ulogu. Korekcije referentne kamatne stope biće zasnovane na analizi trenutne ekonomske situacije, oceni budućih kretanja i srednjoročnoj projekciji inflacije .\nodržava konferencije za štampu guvernera radi objašnjenja razloga zbog kojih je Izvršni odbor doneo određenu odluku, kao i zbog odgovora na sva eventualna pitanja javnosti;


Stigla prva isporuka Fajzer vakcina - Volim Podgoricu\nPočetna/NOVOSTI/Stigla prva isporuka Fajzer vakcina\nPrva isporuka od preko 150 hiljada doza Fajzer vakcina dopremjena je danas u Crnu Goru. Na podgoričkom aerodromu kontingent je dočekala ministarka zdravlja Jelena Borovinić Bojović sa saradnicima, kao i američka ambasadorka u Crnoj Gori Džudi Rajzing Rajnke, saopšteno je iz tog ministarskog resora.\n”Do kraja trećeg kvartala u Crnu Goru stići će preko 100.000, tačnije 100.620 Fajzer vakcina dok će u četvrtom kvartalu stići 52 000 hiljade Fajzer vakcina” pojasnila je Borovinić Bojović.\nOna se zahvalila ambasadorki Rajnke na solidarnosti i pomoći koju pružaju tokom pandemije i pozvala građane na vakcinaciju jer je, kako je kazala, “vakcinacija jedini siguran put za zaobilaženje bolnice, respiratora i najtežih ishoda COVID19 infekcije”.\n”Kao prijatelji, partneri i saveznici ovoj zemlji, želim da naglasim da je vazno da se vakcinišete. To je dobro za vas, vaše prijatelje, porodicu, cijelu zajednicu”, poručila je Rajnke.\nPohvalila je napore Ministarstva zdravlja i Vlade Crne Gore u nastojanju da zaštite zdravlje svojih građana i naročito istakla važnost današnje isporuke za one koji žele da se vakcinišu Fajzer vakcinom.\nIz Ministarstva zdravlja podsjećaju, da je u cilju preduzimanja mjera za sprečavanje širenja virusa Covid19, bilateralnim dogovorima obezbijeđeno 152.100 doza Pfizer i BioNTech vakcina za građane Crne Gore.\n“Isporuka vakcina odvijaće se u dvije serije. Današnja isporuka prva je u seriji planiranih isporuka koja će se odvijati na nedjeljnom nivou. Plan je da do kraja septembra bude isporučeno 100.620 doza vakcina, dok će u IV kvartalu biti ispručeno još 51.480 doza”, zaključeno je u saopštenju.


Crvena zvezda promovisala VIP klub\nFudbalski klub Crvena zvezda osnovao je "Klub velikih poznatih prijatelja" koji će okupiti poznate Zvezdaše iz sfere javnog života, a koji će za cilj imati promociju i popularnizaciju najtrofejnijeg fudbalskog kluba sa ovih prostora.\nDanas su na Marakanu po svoje članske karte došli već svima dobro poznati navijači Crvene zvezde - Leontina Vukomnović, Ivan Bekjarev, Miroslav Ilić Dragan Kojić Keba, Ivan Zeljković, Andrej Kulundžić, Viktor Savić, Marinko Rokvić, Dragan Vujuć Vujke, Igor Brakus, Milan Kalinić, Uroš Đurić, Milan Delčić Delča, Slavko Beleslin - a nakon što su uz ulaznicu dobili dres i sezonsku kartu, spustili su se na teren da iz prve osete Marakanu i pokažu šta umeju sa loptom. Keba je stao na gol, neko je pimplao, neko hvatao voleje, a na prvom mestu je bila dobra zabava i ljubav prema crveno beloj boji.\n"Želea bih da se zahvalim Zvezdi i svim ljudima koji su pokrenuli akciju. Lepo je i da dame na svoj način budu članovi kluba navijača. Moja ljubav prema Zvezdi potiče iz porodice, tata je veliki Zvezdaš i misli mda će zaplakati od sreće kad me bude video sa članskom kartom", rekla je kompozitorka Leontina Vukomanović.\nPredsednik Crvene zvezde Vladan Lukić istakao je da je važno da klub okupi što veći broj navijača iz svih društvenih sfera i da je to takođe jedan od načina da se na neki način povrati slava kluba iz Ljutice Bogdana.\n"Kažu da Zvezda ima preko četiri miliona navijača. Svi oni vole Zvezdu na svoj način. Neko dolazi na utakmice i kupuje kartu, neko je gleda sa prijateljima na TV, a neko uči svoju i tuđu decu da vole Crvenu zvezdu. Ima nas raznih navijača Zvezde, a mi smo se ove godine odlučili da najpoznatije - glumce, pevače, modne kreatore... uključimo u "Klub velikih poznatih prijatelja". Oni će od danas postati deo kluba, učestvovaće u akcijama našeg kluba, bodriće fudbalere, podržavati Zvezdu i na druge načine dati pozitivan doprinos klubu. Naravno, oni su jako srećni što su deo svog vremena i života dali svojoj Zvezdi", rekao je Lukić.\nKako navodi veb sajt Crvene zvezede danas su zbog poslovnih obaveza dolazak na Marakanu otkazali Momčilo Bajagić Bajaga, Vuk Kostić, Dejan Cukić, Nebojša Glogovac, Nikola Đuričko, Inspektor blaža, Ivana, Mihić, Mirka Vasiljević, Ivan Ivanović i Vuk Rosandić, ali nije isključeno da se neko od njih pojavi u subotu na prvenstvenoj utakmici protiv Metalca gde će fudbaleri crveno belih imati veliku podršku iz VIP kluba.


Narod ugasio SBB na izborima, Radončić ponudio "Četvorki": Tu smo, ako ponekad zatreba - Infosvijet\nNarod ugasio SBB na izborima, Radončić ponudio “Četvorki”: Tu smo, ako ponekad zatreba\nNakon Edite Đapo, danas se oglasio i šef stranke Fahrudin Radončić. Uprkos katastrofalnom rezultatu SBB-a, Radončić je svoj osvrt na Instagramu naslovio “SDA je polomila zube, drago mi je zbog prekretnice”.\nUsput, Radončić je SBB-ove usluge ponudio sarajevskoj “Četvorki”. Njegov post sa Instagrama prenosimo u cijelosti:\n– Kao što je javnosti poznato, na ovim lokalnim izborima SBB nije imao niti jedan veliki bilbord, stranački skup i ozbiljnu predizbornu kampanju. Također, prvi put je SBB na izborima učestvovao na način da na glasačkim listićima, uz SBB, nije bilo napisano ime Fahrudina Radončića.\nNjihovi mediji su mjesecima brutalnim lažima udarali po meni i SBB-u, štampane su i masovno distribuiranje kvaziknjige o meni, udarali najprizemnijim lažima…\nStoga zaslužuju čestitke i priznanje da su uspjeli u nečem doskora nemogućem – da spriječe brutalnu izbornu krađu.\nOčekujemo da “Četvorka” što prije preuzme Vladu Kantona Sarajevo, i to, što je obostrano razumljivo, bez ministara SBB-a u njoj, ali spodrškom naših zastupnika, ukoliko im u Skupštini KS eventualno ili ponekad zatreba.\nPolicija ušla u Općinu Ilijaš, stotine građana ispred zgrade\nDačić: Odavno niko nije napao Kosovo kao Erdogan\nMiralem Pjanić potpisao ugovor s Barcelonom i zadužio dres s brojem…\nMakarska će plaćati roditeljima da ne upisuju djecu u vrtić


Pravilno skladištenje, rukovanje i korišćenje proizvoda AdBlue - POLJOPRIVREDNIK specijalizovani list za selo\nPravilno skladištenje, rukovanje i korišćenje proizvoda AdBlue\nDatum kreiranja ponedeljak, 09 mart 2020 12:00\n* Životni vek i efektivnost SCR sistema na vozilu zavisi od kvaliteta i čistoće proizvoda AdBlue\nPogon poljoprivrednih mašina ne može se zamisliti bez dizel-motora, koji se, ne bez razloga, smatraju velikim zagađivačima vazduha. Da bi se smanjila količina sumpornih oksida (SOx), azotnih oksida (NOx) i čvrstih čestica u izduvnim gasovima, koriste se novi tehnički i tehnološki sistemi za sagorevanje goriva i obradu izduvnih gasova. U dizel motorima EURO V i VI ugrađuje se SCR sistem selektivne katalitičke redukcije. Uloga SCR sistema je da se, uz pomoć 32,5% rastvora uree u vodi, smanji količina NOx u izduvnim gasovima, odnosno da u izduvnim gasovima budu elementarni azot (N2) i voda (H2) u obliku vodene pare.\nZnačaj kvaliteta proizvoda AdBlue\nAdBlue je 32,5% (31,8-33,2%) rastvor koji se dobija rastvaranjem visokokvalitetne uree, tj. tehnički čiste uree u demineralizovanoj vodi. Rastvor je netoksičan, bistar, bezbojan, ne gori, te je potpuno bezbedan za skladištenje, rukovanje i prevoz. Kvalitet AdBlue je garantovan standardom DIN V 70070. Životni vek i efektivnost SCR sistema na vozilu zavisi od kvaliteta i čistoće proizvoda AdBlue.\nStandardom ISO 22241 i DIN V 70070 regulisani su propisi po kojima se proizvode, skladište, rukuju i koriste sredstva za redukciju NOx, odnosno, sredstva na bazi uree razređene vodom - AUS 32. Svaki proizvođač ovih sredstava, koji zadovoljava navedene standarde, dobija licencu VDA - Verband de Automobilindustrie.\nKako bi se sprečila promena kvaliteta fluida AdBlue i istovremeno izbegli visoki troškovi održavanja vozila, neophodno je da AdBlue bude skladišten u originalnoj ambalaži namenjenoj isključivo za ovaj proizvod. Tačka smrzavanja rastvora je na -11oC, a njegova razgradnja počinje na temperaturama iznad +35oC, te ga treba skladištiti u tom temperaturnom dijapazonu. Ambalaža u kojoj je AdBlue treba da bude natkrivena, zaštićena od direktnih sunčevih zraka i drugih atmosferskih uticaja. Takođe, velika pažnja se mora posvetiti manipulaciji i pretakanju. To znači da ambalaža, posude, creva i pumpe za pretakanje moraju biti maksimalno čiste i da se koriste isključivo za AdBlue. Čak i najmanja nečistoća može izazvati velika oštećenja SCR sistema i vlasniku prouzrokovati velike troškove. Odobreni materijali koji se koriste za ambalažu, opremu za pretakanje i skladištenje fluida su strogo propisani standardom ISO 22241.\nGreške i kvarovi na SCR sistemu\nDa bi se smanjila mogućnost nastajanja grešaka u radu, kao i kvarova na SCR sistemu, neophodno je sprovesti edukaciju potrošača o pravilnom skladištenju i rukovanju sa proizvodom AdBlue.\nKvarovi koji se najčešće javljaju na SCR sistemu su posledica uticaja više faktora.\nPrisustvo čvrstih primesa u rezervoaru za AdBlue na vozilu uzrokovano je primenom nečistih posuda prilikom ulivanja u rezervoar, ili ostavljanjem čepa od rezervoara na tlo. Prisustvo goriva javlja se kao posledica pogrešnog ulivanja goriva u rezervoar. Bez obzira na to što se poklopci rezervoara za gorivo i AdBlue razlikuju kako po prečniku (za gorivo je prečnik poklopca 25,4 mm, za AdBlue 19,05 mm), tako i po boji, postoji mogućnost da se greškom ulije gorivo u rezervoar za AdBlue, naročito ako se ulivanje goriva obavlja iz kanistera. Brza metoda za utvrđivanje goriva u rastvoru je korišćenje indikatorskog listića. Začepljenje oduška na čepu rezervoara za AdBlue dovodi do stvaranja potpritiska u rezervoaru i time do prekida normalnog dotoka. Zato se odušak na rezervoaru mora svakodnevno čistiti. Vožnja bez ovog proizvoda AdBlue u rezervoaru izaziva ozbiljna oštećenja dozatora. Ako AdBlue poprimi nijansu oker do crvene boje, odnosno izgubi svoju bezbojnost, to ukazuje na prisustvo oksida gvožđa. Oksidi gvožđa se javljaju kao posledica primene pumpe, cevi i pištolja za istakanje koji su izrađeni od livenog gvožđa ili nelegiranog čelika. Da bi se izbegla pojava oksida gvožđa, preporuka je da se za manipulaciju s ovim fluidom koristi oprema izrađena od nerđajućeg čelika, prohrona ili plastike.\nU praksi je registrovano i smanjenje koncentracije uree u rastvoru kao posledica kondenzacije vlage iz vazduha unutar samog rezervoara, kao i ulivanja atmosferskih padavina u rezervoar, ili pak namernog dolivanja destilovane vode u rezervoar za AdBlue. Ukoliko u IBC kontejneru, zapremine 1.000 l, ostane 200 l tečnosti AdBlue, a kontejner se drži van zatvorenog prostora, kondenzovana vlaga iz vazduha koji se nalazi u kontejneru, tokom noći, može smanjiti koncentraciju uree u rastvoru za 0,5%. Nestručno rukovanje mehanizacijom u koju su ugrađeni SCR sistemi takođe dovodi do njihovog oštećenja. Zato se preporučuje da se nakon gašenja motor ne pokreće ponovo u roku od 90 s. Tek nakon isteka tog perioda dozvoljeno je novo pokretanje motora. Treba napomenuti i da su dizel-motori većeg standarda izduvnih gasova znatno osetljiviji od dizel-motora nižeg standarda.\nNepravilan rad SCR sistema može uzrokovati i otkazivanje senzora temperature izduvnih gasova i sadržaja NOx, zatim otkazivanje dobavne pumpe ali i injektora, katalizatora, SCR upravljačke jedinice.\nDa bi se sprečila pojava kvarova na SCR sistemu i na taj način izbegli visoki troškovi reparacije SCR sistema, potrebno je pridržavati se sledećih preporuka:\n- Osnovno je da se koristi AdBlue garantovanog kvaliteta. Samo AdBlue sa VDA liste imaju pravo da koriste ovaj naziv.\n- Skladištenje mora biti u skladu sa preporukama proizvođača, koje su date na etiketi ambalaže.\n- Za točenje u rezervoar potrebno je koristiti originalnu ambalažu (kanisteri do 10 l) ili pumpu, crevo i pištolj izrađene od materijala koji hemijski ne reaguju sa rastvorom AdBlue.\n- Ukoliko se na kontrolnoj tabli vozila pojavi da SCR sistem nije ispravan, odmah se treba obratiti ovlašćenom servisu, koji će ustanoviti šta je uzrok kvara, pa će ga otkloniti.


Odbor o Libiji uprkos raspuštanju skupštine?\nBEOGRAD - Predsednica skupštinskog Odbora za spoljne poslove Aleksandra Đurović izjavila je danas da može da se nađe način za održavanje sednice tog tela na kojoj bi se razgovaralo o pogibiji dvoje službenika Ambasade Srbije u Libiji, iako će parlament biti raspušten.\n"Juče sam razgovarala sa ministrom spoljnih poslova Ivicom Dačićem u vezi sa tim slučajem i da li možemo da održimo sednicu i pre novog saziva. Izrazio je spremnost da se sretne sa nama, ali moramo da vidimo način na koji to možemo da realizujemo", rekla je Đurović na sednici Odbora za spoljne poslove.\nPogibija dvoje službenika nije bila tema dnevnog reda sednice, ali je na njenom kraju bilo reči o mogućnosti održavanja takve sednice.\nĐurović je rekla da je njena ideja da se sačeka završetak interne istrage u Ministarstvu spoljnih poslova, kako bi se onda organizovala takva sednica, koja bi bila zatvorenog tipa, kako bi članovi tog tela razgovarali sa ministom o tom slučaju.\n"Jedino što je otežavajuća okolnost što očekujemo raspuštanje i što moramo da nađemo pravni okvir da Odbor može da raspravlja o tome", kazala je Đurović.\nAleksandra Tomić iz SNS rekla je da nema problema sa održavanjem takve sednice, budući da propisi dozvoljavaju da odbori koji su neophodni funkcionišu i u vreme raspuštenog parlamenta.\nPoslanica SPS Dijana Vukomanović izrazila je, kako je rekla, čuđenje što se o toj temi raspravlja pod tačkom razno, navodeći da ministar Dačić ima jasnu izraženu volju da dođe u parlament i razgovara o toj temi, te da postoji mogućnost sazivanja sednice Odbora.\nĐurović joj je odgovorila da njena intencija danas nije bila da se raspravlja o toj temi, već da podeli informaciju u kom smeru razmišlja i radi u narednom periodu.\nPoslanik SDS Ninoslav Stojadinović rekao je da bi bilo dobro da se iznađe mogućnost za održavanje takve sednice, jer je tema isuviše ozbiljna i ima dosta kontroverzi u javnosti.\n« Ocenjivanje službenika ubuduće i u pokrajinama i opštinama Smenjen direktor EPS-a Obradović zbog "audija" »


GOVOR GLAVNOG DRŽAVNOG TUŽIOCA, ALEKSANDËR LUMEZI, POVODOM ODRŽAVANJA GODIŠNJE KONFERENCIJE TUŽILACA\nPriština, 22 januar 2021\nPoštovana V.D. Predsednice Republike Kosova, Vaša Ekselencijo, Gđa. Vjosa Osmani,\nPoštovani glavni tužioci, tužioci, službenici tužilačkog sistema.\nVaše Ekselencije ambasadori i predstavnici diplomatskih misija akreditovanih u Republici Kosovo,\nPoštovani rukovodioci državnih institucija,\nPoštovani predstavnici medija, ,\nZadovoljstvo mi je da vas pozdravim i zahvalim na vašem virtuelnom učešću na Godišnjoj konferenciji državnih tužilaca, koja se ove godine odvija na neobičan način zbog situacije sa Covid-19. Kao i prethodnih godina, i poslednji dvanaestomesečni period bio je pun izazova i poteškoća.\nNažalost, izgubili smo i (3) kolege tužioce, koji su marljivo, predanošću, profesionalnošću i integritetom služili instituciji državnog tužioca, ostavljajući nam veliku bol i prazninu u našem sistemu.\nMeđutim, iz velikog broja izazova i poteškoća kroz koje smo prošli, od suštinske je važnosti činjenica gde smo pokazali da smo spremni i sposobni da delujemo adekvatno, odgovarajući uspešno vremenskim potrebama, gde uprkos okolnostima izazvanim pandemijom Covid-19, rad državnog tužioca nije zaustavljen ni jednog trenutka, čime je odgovorno obavljao institucionalne zadatke određene Ustavom i važećim zakonodavstvom.\nDa bih to dokazao, ističem činjenicu da je tokom 2020. godine državni tužilac primio 43 hiljade i 446 krivičnih prijava - krivičnih predmeta, dok je uspeo da reši 49 hiljada i 381 krivični slučaj. Shodno tome, rešeno je 5 hiljada i 935 prijava - krivičnih predmeta prenetih iz prethodnih godina.\nNa osnovu pokazatelja Evropske Komisije za Efikasnost Pravde (CEPEJ), broja rešenih predmeta u odnosu na broj predmeta primljenih u ovom periodu, proizilazi da je stopa rešavanja predmeta od strane državnog tužioca 113,66%.\nI tokom godine koju smo ostavili iza sebe, bili smo jedinstveni, pokazali smo svoju snagu koju svi zajedno činimo kao Državno Tužilaštvo i pokazali smo odlučnost da se suočimo sa bilo kojim oblikom kriminala i na ovom putu niko nas ne može zaustavi, jer je to državni interes i mi delujemo u ime države.\nPrema nalozima tužilaštva, preduzete su mere i radnje koje su rezultirale rasvetljavanjem najtežih krivičnih dela, dok su mnogi članovi kriminalnih grupa lišeni slobode i procesuirani. Na ovaj način svima smo poslali jasne poruke da niko ne može biti postavljen iznad državnih institucija.\nDruštvo s pravom očekuje od tužilaca da ispravnim i nepristrasnim istragama doprinesu čišćenju države, politike i institucija od korupcije, nepotizma, zlostavljanja i bilo kog drugog oblika kriminala koji krši pravno-socijalne odnose.\nStoga je neophodno dalje jačati svest državnih tužilaca o neophodnosti povećanja efikasnosti i odlučnosti u gonjenju, otkrivanju i kažnjavanju ovih slučajeva. Za tretiranje predmeta korupcije od visokog nivoa, trebaju nam profesionalni, hrabri ljudi sa integritetom i obučavani koji sigurno postoje u tužilačkom sistemu.\nBorba protiv korupcije i organizovanog kriminala je državna agenda Republike Kosovo i veoma važan element na putu integracije naše države u veliku evropsku porodicu.\nU tom pravcu označili smo još osam (8) novih slučajeva vezanih za korupciju od visokog nivoa, organizovanim kriminalom i drugim teškim krivičnim delima, dovodeći na 69 broj označenih slučajeva.\nTokom prošle godine podignute su razne optužnice za krivična dela zloupotrebe službene dužnosti, gde su među optuženima i bivši ministri Vlade Republike Kosovo, sudije, policajci i drugi državni službenici, čime smo dokazali da niko nije nedostižan za Državnog Tužioca i da će sva ona lica koja su prekršila zakon biti izvedena pred lice pravde, bez obzira na njihov status u društvu ili funkciju koju obavljaju.\nU cilju jačanja vladavine prava i unapređenja borbe protiv korupcije, organizovanog kriminala i oduzimanja protiv zakonite stečene imovine, uz podršku UNDP-a na Kosovu, kao Glavni Državni Tužilac, potpisao sam Memorandum o Saradnji sa Bazelskim Institutom, koji će pomoći tužilaštvu u pronalaženju i identifikovanju imovine koje su protiv zakonito stekli Kosovski državljani, imovine koje se nalaze van teritorije Republike Kosova.\nTakođe, zajedno sa Poreskom Upravom Kosova, potpisali smo međuinstitucionalni memorandum koji ima za cilj da intenzivira saradnju u razmeni informacija i identifikuje slučajeve u kojima postoji razlika između prihoda i rashoda fizičkih i pravnih lica koja deluju na Kosovu, za koja se sumnja da su počinili krivično delo i stvorili neopravdanu imovinu.\nSvesni smo da samo kazna zatvora počinilaca krivičnih dela ne pokreće ozbiljno borbu protiv korupcije, ali pored toga treba izdati i dodatne sankcije za zabranu vršenja službene dužnosti, ali i odluke o trajnom oduzimanju imovine stečene kaznenim delom.\nKljuč uspeha u borbi protiv korupcije leži u zauzimanju ekonomske moći i protivzakonite imovine pojedinaca i kriminalnih grupa. S tim u vezi, uloga tužilaca treba biti proaktivnija.\nTakođe smo pridali veliki značaj borbi protiv organizovanog kriminala. Tokom prošle godine, Državni Tužilac je rešio sedam (7) predmeta sa 34 osobe, od ukupno (8) slučajeva koje je ima u radu.\nZahvaljujući dugoj istrazi koju je vodio Državni Tužilac i bliskoj saradnji sa drugim institucijama za sprovođenje zakona, poput policije i policijskog inspektorata, u septembru 2020 godine sprovedena je velika akcija u selu Karačeva u Opštini Kamenica, gde je po nalogu tužilaštva uništeno veliko leglo organizovanog kriminala, u kom slučaju je uhapšeno na desetine ljudi, uključujući policijske službenike, kao i zaplenjena je značajna količina vrednosnih stvari.\nSvesni smo da savremene opasnosti pravde i bezbednosti ne može da reši samo jedna država, pa smo povećali regionalnu i međunarodnu saradnju u borbi protiv transnacionalnog kriminala.\nVeć smo postigli neophodan institucionalni i državni napredak u borbi protiv terorizma i nasilnog ekstremizma.\nO tome svedoče najkredibilniji međunarodni izveštaji, gde je nedavno, prema Globalnom Indeksu Terorizma, Republika Kosova rangirana na 135. mestu, kao jedna od najsigurnijih zemalja na svetu, gde je uticaj terorizma minimalan.\nS tim u vezi, želeo bih da zahvalim Sjedinjenim Državama na pomoći koja se pruža u različitim oblicima instituciji državnog tužioca, kao i na kontinuiranoj podršci Republici Kosova u borbi protiv terorizma i nasilnog ekstremizma.\nI dalje ćemo biti lojalni partneri njima i drugim zapadnim zemljama u borbi protiv terorizma i drugih kriminala koji krše demokratske vrednosti našeg društva.\nTakođe smo posvetili posebnu pažnju zahtevima iz drugih zemalja za međunarodnu pravnu pomoć. U ovoj oblasti su rešena 342 zahteva i preduzete istražne radnje prema zahtevima stranih država.\nU vezi tretiranja ratnih zločina, želeo bih da istaknem činjenicu da su preduzeti pozitivni koraci na jačanju Departmana za Ratne Zločine, koji deluje u okviru Specijalnog Tužilaštva Republike Kosova, gde je pored strategije za borbu protiv ratnih zločina imenovao novog tužioca u ovom departmanu, dovodeći na 4 (četiri) broj tužilaca koji se bave isključivo ovim predmetima.\nMeđutim, da bi bili uspešniji, od ključne je važnosti imati široku institucionalnu podršku u prikupljanju resursa za bavljenje predmetima ratnih zločina, poboljšati zakonodavstvo koje olakšava krivično gonjenje, istragu i suđenje u odsustvu i urediti pitanje izručenje osumnjičenih u državama koje ne priznaju Republiku Kosovo, posebno u Srbiju, koja još uvek ne izručuje svoje građane, tako da počinioci ovih zločina postaju nepristupačni za pravosuđe na Kosovu.\nŽeleo bih da naglasim činjenicu da je u decembru 2020. godine Državni Tužilac dobio snažnu podršku Sjedinjenih Američkih Država za borbu protiv ratnih zločina i optimističan sam da ćemo uskoro pokazati rezultate u tom pogledu.\nS druge strane, zaštita žrtava kriminala bila je prioritet naše institucionalne posvećenosti, gde usluge prema njima nisu prestale ni u jednom trenutku ni tokom suočavanja sa pandemijom Covid-19.\nU 20202 godinu, Kancelarija za Zaštitu i Pomoć Žrtvama, koja deluje u okviru Kancelarije Glavnog Državnog Tužioca, pružila je pomoć za 1687 slučajeva žrtava svih kategorija. Od toga su 1542 žrtve nasilja u porodici, 10 slučajeva trgovine ljudima. Takođe je zabeležen porast slučajeva silovanja i seksualnog uznemiravanja, sa 34 slučaja silovanja i još 60 slučajeva seksualnog uznemiravanja zabeleženih u to vrijeme.\nNadamo se da će izmenama Zakona o naknadi štete žrtvama zločina stvoriti lakši pristup u ostvarivanju prava na naknadu štete za sve žrtve, bez potrebe da se čeka do kraja suđenja.\nKrajem prošle godine izabrali smo novog Glavnog Tužioca Apelacionog Tužilaštva i šest (6) glavnih tužilaca osnovnih tužilaštava Republike Kosovo.\nŽelim da kažem novim glavnim tužiocima da ih od stupanja na dužnost očekuju teški izazovi. Vreme kroz koje prolazimo to potvrđuje. Vaša je odgovornost da pokažete da ste spremni da rukovodite ovim tužilaštvima i da će odluke koje donosite biti pravedne, profesionalne i isključivo u skladu sa ustavnim normama i zakonskim odredbama.\nŽelim da verujem da ste svi spremni da branite čast institucije Državnog Tužioca i očekujem da ćete to dokazati svojim postupcima. U vašem radu i rukovodstvu imaćete moju podršku i podršku tužilačkog sistema u što boljoj organizaciji i funkcionisanju ovih tužilaštava.\nSvi trebamo biti svjesni da povjerenje, iskrenost i komunikaciju između tužilaca, glavnih tužilaca i Gavnog Državnog Tužioca treba ojačati kako bi se povećali učinak, autoritet i ugled institucije državnog tužioca.\nTokom prošle godine, u cilju reorganizacije, povećanja efikasnosti i efektivnosti Specijalnog tužilaštva, pored Departmana za Ratne Zločine, koje je osnovano 2015. godine, u ovom tužilaštvu osnovana su i tri nova departmana: Departman za Organizovani Kriminal i ostale kriminale u nadležnosti STRK, Departman za Terorizam i Departman za Korupciju i Finansijski Kriminal.\nRelevantni tužioci su takođe podeljeni i profilisani u ovim deprtmanima, a to će direktno uticati na učinak ovog tužilaštva, čija se nadležnost proteže na celoj teritoriji Republike Kosova u istrazi i krivičnom gonjenju najtežih krivičnih dela.\nTakođe, četiri (4) nova tužioca već su imenovana u Specijalnom Tužilaštvu i uveren sam da će energija, hrabrost, integritet i profesionalnost ovih tužilaca doneti dobre rezultate, posebno u tretiranju predmeta korupcije na visokom nivou i druga krivična dela koja su u nadležnosti ovog tužilaštva.\nMeđutim, u cilju unapređenja transparentnosti, Državni Tužilac je, objektivnim i nepristrasnim pristupom, bio otvoren za komunikaciju i saradnju sa medijima i civilnim društvom, održavajući uvek potrebnu ravnotežu između integriteta istrage i krivičnog postupka, s jedne strane, kao i javni interes za dobijanje informacija, s druge strane. I dalje ćemo povećavati ovu saradnju u okviru profesionalnih standarda, jer medije i civilno društvo smatramo snažnim partnerima u borbi protiv svih kriminalnih pojava koje se dešavaju u našem društvu.\nNa jasan način smo tokom 2020 godine pokazali institucionalnu odlučnost da poboljšamo pravosudni sistem u našoj zemlji.\nInstitucija Državnog Tužioca takođe je aktivno doprinela i u radnim grupama Funkcionalne Revizije sektora vladavine prava i izradi koncept dokumenta o modalitetima odgovornosti u pravosudnom sistemu na Kosovu.\nOvom prilikom bih želeo da kažem da bez obzira na motive koji podstiču Republiku Kosovo da preduzme inicijative za reforme pravosuđa, vođe i regulatori ovih reformi treba da budu sami ljudi iz pravosudnog sistema u bliskoj saradnji sa međunarodnim partnerima, posebno sa Američkom Ambasadom, Britanskom Ambasadom, Kancelarijom EU, ostalim zapadnim ambasadama i civilnim društvom.\nOva reforma ili provera (veting) pravosudnog sistema treba da se usredsredi na jačanje komisija, koje funkcionišu u okviru Tužilačkog i Sudskog Saveta, povecćavajući na taj način odgovornost, transparentnost i profesionalnost nosilaca tužilačkih i pravosudnih funkcija.\nKonsolidacija pravosudne vlasti ne zavisi samo od zakonskih reformi, već i od dobre volje da budu pravedni, što podrazumeva doslednost u sprovođenju zakona i visok moralni i profesionalni integritet sudija i tužilaca. Ove osobine trebale bi biti standard sistema vrednosti koji želimo da ojačamo.\nNa kraju, želim navesti da i dalje postoje poteškoće i izazovi u pravosudnom sistemu, koje ne bismo trebali smatrati kao prepreke. Naprotiv, njihovo rešenje vidimo kao cilj koji se mora postići što je pre moguće u budućnosti.\nČvrsto verujem da ćemo u bliskoj saradnji sa međunarodnim partnerima ojačati vladavinu prava i nezavisne institucije pravosuđa, koje promovišu nepristrasnost, transparentnost i odgovornost, koji su ključni atributi za napredak naše države.\nOd vas, drage kolege, očekujem da pokažete veću posvećenost, profesionalnost, integritet i odgovornost u ispunjavanju ustavnih i zakonskih dužnosti, kako biste ojačali poverenje građana u pravosudnom sistemu.\nŽelim vam dobar i uspešan rad u godini koju smo tek započeli!


Počela gradnja Dnevnog centra za djecu sa smetnjama u razvoju\nutorak, 09 jul 2019 16:06\nPočela je izgradnja Dnevnog centra za djecu sa smetnjama u u Sutorini i tokom proteklih dana je izlivena priprema za temeljnu ploču.\nIzgradnja je donacija Komande američkih snaga za Evropu, kroz program humanitarne pomoći koji sprovodi Kancelarija za odbrambenu saradnju pri Američkoj ambasadi u Podgorici. Ukupna vrijednost projekta je 202.000 dolara.\n“Objekat od 270 kvadrata koji se gradi na opštinskoj parceli koristiće oko 20 štićenika Dnevnog centra, što zadovoljava trenutne potrebe grada”, kazala je sekretarka za lokalnu upravu i koordinatorka projekta Vesna Samardžić.\nIzgradnja Dnevnog centra bi trebalo da bude završena do kraja ove godine. Projekat će biti realizovan u dvije faze, a druga podrazumijeva opremanje objekta u kojoj se očekuje pomoć Ministarstva rada i socijalnog staranja.\nSamardžić objašnjava da je u skladu sa pravilima donatora raspisan međunarodni tender za izvođača, a posao je dobila albanska firma "B-ST". Ugovorom je predviđeno da donator direktno plaća izvođača, a Opština je na tenderu izabrala firmu “A-team” koja će obavljati stručni nadzor nad izvođenjem radova.\n“Na ovaj način pokazujemo usmjerenost ka rješavanju problema, posebno kada je riječ o ovoj kategoriji stanovništva, prema kojoj će lokalna uprava nastaviti da se odnosi sa posebnom pažnjom“, istakla je Samardžić.\nKako dodaje, Opština finansira izgradnju potpornog zida uz rijeku, u dužini 30 metara, kojim će biti regulisan tok. Radove vrijedne oko 18 hiljada eura će izvesti firma “Role inžinjering”, koja je izabrana kao najpovoljniji ponuđač.\nOsim toga, na parceli u Sutorini postoji mogućnost za izgradnju dodatnih sadržaja koji bi bili u funkciji objekta. Plan lokalne uprave je da po završetku radova i preseljenju Dnevnog centra, uz objekat izgradi novo igralište koje bi mogla da koriste sva djeca u ovom dijelu grada.\nDnevni centar u kome je desetoro mladih, sada koristi prostorije na Toploj, a kada se steknu uslovi slijedi preseljenje u novu zgradu, koja je trajno rješenje.


SVRATI U KRUŠEVAC PO PIKASA: U hotelu “Golf” ukradene čuvane slike | Ekspres.net\nHotel “Golf” u Kruševcu, u kome je ubijen Goran Petrović Peta i ispred koga je likvidiran Dejan Stanković Ždrokinac, čuva još jednu mračnu tajnu, povezanu sa međunarodnim kriminalom. Upravo u ovom hotelu je, kako ekskluzivno otkriva “Ekspres”, 2011. godine izvršena primopredaja dela slavnog španskog slikara Pabla Pikasa: “Glava konja” i “Čaša i bokal” za 300.000 evra, a sve pare su otišle izvesnom Marku Đorđeviću iz Kruševca.\nGlavni posrednici u otkupu slika bili su engleski detektiv Ričard Elis, ali i kontroverzni Vukašin Volf Minić, koji je deceniju ranije volšebno na velika vrata ušao u srpsku javnost, a zatim još volšebnije i bez traga nestao.\nPikasova ulja na platnu “Glava konja” (Tete de cheval) iz 1962. godine, dimenzija 73 x 60 cm, i “Čaša i bokal” (Verre e pichet) iz 1944. godine, dimenzija 27,2 x 35,2 cm, koja prema zvaničnim procenama vrede nekoliko miliona švajcarskih franaka, ukradena su u kulturnom centru „Zedam” u gradu Fefikonu, u kantonu Švic, 6. februara 2008. godine.\nObe slike su vlasništvo muzeja “Šprengel” u Hanoveru, a za izložbu u Švajcarskoj date su na pozajmicu.\nŠvajcarsko tužilaštvo je odmah pokrenulo pretkrivični postupak protiv N.N. osoba koje su izvršile krađu. Prvi trag koji je švajcarska policija imala bio je da se ukradene slike nalaze u Srbiji, nakon čega je sa predstavnicima našeg MUP-a organizovan sastanak.\nDetalje sastanka za “Ekspres” otkriva jedan od srpskih policajaca koji je direktno bio uključen u istragu na pronalaženju ukradenih Pikasovih slika.\nSama istraga, kao i ko su sve bili posrednici u otkupu ukradenih slika, do danas je bila tajna.\nSamo su se u oktobru 2011, nakon pronalaska Pikasovih dela, oglasili švajcarsko tužilaštvo i tadašnji ministar srpske policije Ivica Dačić.\nŠvajcarski javni tužilac Šarl Fesler je 7. oktobra izjavio za tamošnju TV stanicu SF da su dve ukradene Pikasove slike nađene u Srbiji, i da su na sigurnoj lokaciji, kao i da je Švajcarska uputila zvanični zahtev Srbiji da slike budu vraćene.\nNakon toga oglasio se i tadašnji ministar policije Ivica Dačić koji je rekao da su Pikasove slike nađene u akciji SBPOK-a, u neposrednoj saradnji sa švajcarskom policijom. Bez ijednog daljeg detalja o tome ko je ukrao slike, ko ih je doneo u Srbiju, kod koga su nađene… Znalo se samo da zbog ovih slika, kako zbog krađe, tako i zbog prikrivanja ukradenih umetničkih dela, niko nije uhapšen.\nTek kasnije oglasio se samo engleski detektiv Ričard Elis, koji je izjavio da je učestvovao u pronalaženju ukradenih slika.\nSastanak sa Švajcarcima\n“Na sastanku sa Švajcarcima našim inspektorima je rečeno da je posle krađe vlasnik slika postala osiguravajuća kompanija “Aksa art” iz Kelna, kod koje su slike bile osigurane. “Aksa art” je odmah angažovala Ričarda Elisa, nekadašnjeg pripadnika Skotland jarda, koji u Londonu ima agenciju za pronalazak nestalih i ukradenih umetničkih predmeta. Njegov zadatak bio je da uđe u trag nestalim slikama, za čiji pronalazak je “Aksa art” ponudila nagradu od 300.000 evra”, kaže naš sagovornik.\nOn navodi da je za to vreme srpska policija pratila beogradske tragove.\n“Ono što smo mi utvrdili bilo je da je Ričard Elis angažovao Vukašina Volfa Minića, koji je u to vreme bio u Beogradu, da sazna gde se i kod koga nalaze Pikasove slike. Minić je bio ozbiljno angažovan na ovome, ali je sve vreme bio i na vezi sa pripadnicima SBPOK-a. Tako smo i saznali da je Minić preko više posrednika došao do izvesnog Marka Đorđevića iz Kruševca, koji ja navodno znao gde se i kod koga nalaze ukradene slike. U maju 2011. Minić je upoznao Elisa sa Markom Đorđevićem, nakon čega je Elis više puta dolazio u Srbiju”, navodi naš sagovornik.\nPovezane vesti – “NEPOZNATO DETE AMERIKE”: Istraga koja traje 62 godine\nSvaki put Elis se sastajao sa Minićem i Đorđevićem i sa njima ugovarao detalje primopredaje slika i novca.\nFinale dogovora počelo je u septembru kada je Ričard Elis u jednoj banci u Kruševcu otvorio račun na koji je sa računa svoje londonske firme prebacio 300.000 evra. Prethodno je tu sumu na račun Elisove detektivske agencije uplatila osiguravajuća kompanija “Aksa art”… Elis je zatim u dva navrata, 27. i 28. septembra, podigao celokupan novac, koji su u toj banci stavili u sef Marka Đorđevića.\n“Narednog dana, po dogovoru sa “Aks artom”, Ričard Elis je organizovao dolazak Ulriha Krempela, direktora Muzeja u Hanoveru, u Beograd. Na zahtev “Aks arta” Krempel je trebalo da potvrdi autentičnost slika. Krempel je u Beograd došao avionom, a na aerodromu su ga sačekali Ričard Elis i Marko Đorđević. Sva trojica su zatim otišla u Kruševac, gde je Đorđević organizovao smeštaj u hotelu “Golf”, a gde su se već nalazile Pikasove slike. Krempel je izvršio pregled slika i utvrdio da su autentične, nakon čega je dan kasnije Ričard Elis predao Marku Đorđeviću 300.000 evra iz sefa, a zatim su on i Krempel otišli do Beograda. Od Kruševca do Beograda vozio ih je izvesni Dragiša Đokić. Po dolasku u Beograd, Ričard Elis je Pikasove slike stavio u sef jedne beogradske banke, odakle su i oduzete u akciji SBOPK-a”, kaže sagovornik “Ekspresa”. On navodi i da je zatim izvršen pretres stana Marka Đorđevića u Kruševcu, kao i njegovog sefa, ali da novac koji je on dobio od Ričarda Elisa nije pronađen.\nInteresantno je i da je Ričard Elis i u ovom slučaju pokušao da preuzme zasluge pa je izjavio da je učestvovao u vraćanju Sezanove slike vredne 100 miliona evra.\n“Ne mogu mnogo da pričam o detaljima, jer tragamo za još jednom slikom koja je ukradena istom prilikom”, preneli su tada švajcarski mediji Elisove reči.\n“Nadam se da ćemo je naći na isti način kao što je to bio slučaj sa ukradenim Pikasovim delima. Sve obavljamo u saradnji sa švajcarskom policijom i srpskim tužilaštvom. Koristeći svoje kontakte u Srbiji, saznao sam gde su slike i pomogao Srbima da fizički dođu do njih.”\nKo je Vukašin Volf Minić\nO ulozi u vraćanju ukradenih Pikasovih slika Vukašin Volf Minić nikada nije pričao. Bar ne javno, a “Ekspresov” sagovornik iz policije tvrdi da je upravo on više puta razgovarao sa inspektorima SBPOK-a i prenosio im sve njegove i Elisove aktivnosti na pronalaženju i vraćanju slika Pabla Pikasa.\n“Upravo je Minić insistirao da Elis, posle preuzimanja, slike preda SBOPK-u. Elis je, međutim, planirao da ceo posao završi sam, bez policije i bez predaje slika. Zato je i nakon što je ostavio slike u sef banke u Beogradu usledila akcija u kojoj su one zaplenjene, a kasnije i vraćene muzeju – kaže naš sagovornik.\nInteresantno je da je Minić mnogo pre nego što se upustio u posao traženja ukradenih Pikasovih slika postao jedan od najkontroverznijih ličnosti na srpskoj javnoj sceni, koji je na kraju, posle angažmana sa državom na traženju kiparskih para, iz Srbije otišao tek nakon što je uhapšen, i uz ocenu javnosti da se radi o šarlatanu koji je samo hteo da iskoristi situaciju i uzme novac, i to veliki novac.\nPovezane vesti – ĆUTI, TRPI, MRZI: Porodična idila, ili raj za nasilnike\nNaime, kako je Minić sam priznao, on se pet dana posle petooktobarskih promena 2000. godine sam javio Zoranu Đinđiću i ponudio mu pomoć eksperata koji rade za privatnu londonsku agenciju FIA (Forensic Investigative Associates), u kojoj je i on bio zaposlen. Zadatak ove firme u dogovoru sa Narodnom bankom, kojom je u to vreme rukovodio Mlađan Dinkić, bio je da pronađe milione koje je režim Slobodana Miloševića iz Srbije izneo na Kipar. Ugovor sa NBJ predviđao je istragu u tri faze. Za prvu fazu FIA je dobila honorar od 100.000 funti, a prema proceni ove kompanije celokupna istraga bi trebalo da traje pet godina.\nVrlo brzo se Minić našao na meti srpskih vlasti, koje su po dobijanju prvog izveštaja FIA tvrdile da se radi o malo kvalitetnijoj novinarskoj analizi, koja sigurno nije vredela datih 100.000 funti. U to vreme počeo je i politički klinč između Đinđića i Vojislava Koštunice, u kome se Minić obrušio na Đinđića.\nViše pročitajte u štampanom izdanju Ekspresa…slike\nTags Hotel GolfkriminalnemackaPikasoslikesrbijašvajcarska\nSrpkinja vanbračna ćerka švajcarskog gradonačelnika BIZNISMENU 35 GODINA ROBIJE: Od trostukog ubistva bežao devet godina (FOTO) MILAN ZARUBICA UHAPŠEN U MAKEDONIJI: U Tetovu stvorio fabriku za proizvodnju ekstazija, zaplenjeno 300 kg tableta ISMAIL MORINA OSLOBOĐEN IZ ITALIJANSKOG ZATVORA: Zahvalio se svima preko Fejsbuka, ništa od srpskog zahteva za izručenjem


Francuzi će 7. maja odrediti svoju evropsku sudbinu – ASinfo Portal\nFrancuzi će 7. maja odrediti svoju evropsku sudbinu\nPARIZ – Francuski predsednik Fransoa Oland izjavio je danas da će Francuzi morati da donesu odluku o svojoj budućnosti u Evropi na predsjedničkim izborima 7. maja kada će birati između evropski nastrojenog Emanuela Makrona i antievropske Marin Le Pen, javlja AFP.\n“Francuzi dobijaju sve ostankom u EU”, rekao je Oland novinarima na samitu gdje je tema bila izlazak Velike Britanije iz bloka.\nFrancuska će se van bloka samo suočiti sa teškoćama, upozorio je Oland dodavši da bez EU “nema sigurnosti, nema garancija, nema jedinstvenog tržista”.\nIzvan bloka “nema jedinstvenog tržišta, što može da znači prepreku i opasnost po državu”, rekao je on.\nLe Penova, koja želi da povuče Francusku iz Evropske unije, rekla je reporterima da ona i Dipon-Enjan dele “zajednički projekat koji će promovisati zajedno”.\n“Kim Jong Un samo želi da okonča svijet i završi sve”\nRusija u stanju borbene gotovosti zbog Sjeverne Koreje


Tanja Fajon, Emanuel Žofre, Vladimir Bilčik, Knut Flekenštajn, Aleksandar Vučić, Tanjug/ Sava Radovanović\nPredsednik Srbije Aleksandar Vučić razgovarao je danas sa poslanicima Evropskog parlamenta i posrednicima u međustranačkom dijalogu, koji su ga obavestili o trenutnom stanju i rezultatima svog dosadašnjeg učinka.\nVučić je istakao da poštuje njihov težak rad i zalaganje i da zna da su, kao posrednici, morali da uvaže zahteve svih strana.\nVučić u subotu sa Erdoganom u Istanbulu, na stolu tri ključne teme\nOn je posebno naglasio da je unapređenje izbornih uslova stalan proces u svim demokratskim uređenjima, te da su predstavnici svih relevantnih institucija države od početka bili spremni da čuju konstruktivne sugestije kako bi se na adekvatan način kreirala izborna atmosfera, saopštila je pres služba predsednika Republike.\nFOTO TANJUG/SAVA RADOVANOVIC/ nr\nSagovornici su istakli da je od velikog značaja da rezultati dijaloga budu primenjeni, te su izrazili posebnu spremnost da pomognu u predizbornom procesu kako bi ono što je dogovoreno bilo i sprovedeno.\nTanja Fajon, Tanjug/ Sava Radovanović\nVučić je izrazio uverenje da će predizborni proces biti u skladu sa najvišim demokratskim standardima, kao i sa opštom politikom ozbiljnog i odgovornog pristupa jednom od najvažnijih procesa u funkcionisanju države.\nPočinje druga faza Međustranačkog dijaloga, evroparlamentarci se sastali sa predsednikom Vučićem\nEmanuel Žofre, Tanjug/Sava Radovanović\nPosrednici Evropskog parlamenta ocenili su dosadašnju saradnju kao konstruktivnu i obavestili predsednika o budućim koracima.\nPočela druga faza međustranackog dijaloga vlasti i opozici\nU Palati Srbija danas je počela druga faza međustranačkog dijaloga između vlasti i opozicije uz učešće evroparlamentaraca o poboljšanju izbornih uslova u Srbiji.\nSastanku prisustvuju predsednik Skupštine Srbije Ivica Dačić, kao i predstravnici vladajuće koalicije i opozicionih stranaka.\nsastanak Ivice Dačića i predstavnika stranaka sa evroparlamentarcima, Tanjug/Strahinja Aćimović\nIz Srpske napredne stranke tu je Vladimir Orlić, a iz redova socijalista sastanku prisustvuju Ðorđe Milićević i Žarko Obradović.\nMeđu učesnicima su i predsednik Stranke pravde i pomirenja Muamer Zukorlić, poslanica SDPS Nataša Mihailović Vacić.\nMeđustranačkom dijaluu prosustvuju i lider Stranke slobvode i pravde Dragan Ðilas, predsednik Nove stranke Aris Movsesijan, lider Dveri Boško Obradović, potrpedesednik Narodne stranke Miroslav Aleksić, predsednik Pokreta slobodnih građana Pavle Grbović, kao i predsednik Zajedno za Srbiju Nebojša Zelenović.\nPredsednik Srbije Aleksandar Vučić sastao se danas sa posrednicima Evropskog parlamenta u međustranackom dijalogu Tanjom Fajon, Vladimirom Bilčikom i Knutom Flekenštajnom.\nU predlozima pojedinih stranaka evroposlanicima u koje je Tanjug imao uvid precizirano je koliko puta nedeljno i u kojim terminima opozicija treba da gostuje na javnim servisima, traži se poverenik za zaštitu zaposlenih u javnom sektoru, ali i preciziranje teksta koji su poslali evroparlamentarci.\n“Rano je za finalni dogovor između vlasti i opozicije, drugi kolosek će biti mnogo teži”: Nastavlja se međustranački dijalog\nDanašnji razgovori će trajati do kasno popodne, a sutra se očekuje i konferencija za novinare predsednika Skupštine Srbije i evroposlanika.\nSastanak Radne grupe za međustranački dijalog: Vučić stigao u Skupštinu\nAleksandar Vučić evroparlamentarci Međustranački dijalog\nHrkalović znala kako je ubijen Popović: Prava meta bio Runjo\nNapad na džamiju u Nigeriji: Tokom jutarnje molitve pogubljeno 18 vernika\nBaš je dobro biti ja, ni sa kim se ne bih menjala! Jelena Karleuša uživa na odmoru, o njenoj poruci bruje svi\nDržavni udar u Sudanu: Dve osobe ubijene, 80 ranjeno nakon puča\n24sedam u Skadarliji proverava da li se poštuje propisano: Već u prvom lokalu pokazali kovid propusnice (FOTO, VIDEO)\nPrelistavanje štampe za utorak 26. oktobar 2021. godine\n"Slalom" između rupa na beogradskim ulicama: Kako nadoknaditi štetu prilikom susreta sa "kraterom"?\nKurti izgubio u Južnoj Mitrovici\nIspovest povratnice u Prištinu: Komšija je izdavao moj stan 22 godine, daću život za grumen svoje zemlje\n„Koljite sve Srbe, a prvo moju sestru, oprostiću vam grehove“: Fratar Perić predvodio najmonstruoznije zločine


Skoro 60 građana čeka priliku za sticanje primarnog znanja: Nema novca za osnovno obrazovanje odraslih - Glas Srpske\nSara Bojanić 28.05.2022 08:02\nBANjALUKA - Iako je osnovna škola obavezna i zakonom zagarantovano pravo svakog građanina, Centar za obrazovanje odraslih nije u mogućnosti da obrazuje 57 lica koja su se prijavila za taj program jer, kako navode, novac za te namjene nije planiran više od deceniju.\nDirektorica ovog centra Suzana Kusovac Sladoje istakla je da je, prema raspoloživim podacima, Ministarstvo prosvjete i kulture RS, sredstva za primarno obrazovanje odraslih zadnji put izdvojilo u januaru 2011. godine.\n- Nadležne institucije tražile su da se rebalansom ove godine uplanira novac za te namjene, ali to nije učinjeno - kazala je Kusovac Sladoje.\nNaglasila je da je, prema podacima iz 2019. godine, na području grada bilo 6.000 osoba koji nemaju završenu osnovnu školu.\n- Trenutno je u našoj ustanovi prijavljeno 57 lica iz Banjaluke i okolnih lokalnih zajednica kojima je potrebno osnovno obrazovanje, ali s obzirom na to da je nedostatak novca najveći problem taj program ne možemo sprovesti - kazala je Kusovac Sladoje.\nOna je podsjetila da je osnovno obrazovanje odraslih zagarantovano pravo svakog građanina Republike Srpske.\n- Zakonska obaveza svake države je da omogući svakom građaninu pravo na sticanje primarnog obrazovanja. Zamislite kako je onima koji nisu dobili priliku da steknu osnovnu znanje, marginalizovani su u društvu - naglasila je Kusovac Sladoje.\nOsim što je suočen sa tim problemom, ovaj centar uspješno sprovodi srednjoškolsko obrazovanje, prekvalifikacije i dokvalifikacije, kako i različite vidove neformalnog obrazovanja.\n- Zbog velike potražnje i potreba tržišta, u centru se provodi obuka za zidara, stolara, keramičara, molera, fasadera, viljuškaristu, kao i vozača građevinskih mašina. Osim toga, velika zainteresovanost vlada za kurs za grumera – istakla je Kusovac Sladoje.\nOrganizuju i kurs stranih jezika za školarce i za odrasle, kao i kurs za šivanje, mali modni dizajner, obuku za CNC operatera, programera i metalostrugara.\nPrema njenim riječima, ove godine je zabilježen značajan rast interesovanja za određena zanimanja, a u toku je nastava za četiri generacije polaznika.\n- U porastu je interesovanje polaznika za smjerove tehničar drumskog saobraćaja, tehničar računarstva i tehničar elektroenergetike, a ne jenjava ni potreba za ekonomskim tehničarima - kazala je Kusovac Sladoje.\nIstakla je da je Centar obavezan da raspiše konkurs za upis novih polaznika najmanje dva puta godišnje, jer se obrazovanje odraslih sprovodi po skraćenom programu.\nU nekadašnji Radnički univerzitet trenutno su upisana 64 polaznika, a ove godine biće ispraćena 13. generacija maturanata.\nZa Centar za obrazovanje odraslih 2022. godina će proteći u znaku jubileja.\n- Ove godine obilježavamo 60 godina djelovanja u Banjaluci, a tim povodom, krajem ljeta organizovaćemo za građane besplatne radionice pod nazivom “II bazar obrazovanja” - poručila je Suzana Kusovac Sladoje.\n“Vrapčići” proslavljaju jubilej uz nove i stare hitove\nNa “Banjalučkim etno-danima” 400 učesnika\nLitar „benzina“ 3500, a „dizela“ 37 KM - kupce zbunio cjenovnik na pumpi u Banjaluci\nModerniji koncept “Kočićevog zbora” sa naglaskom na tradiciju\nAda: Parastos za 57 poginulih boraca\nPočelo asfaltiranje centralne ulice


Kolar: Kaznite ucenjivače, sebe ne ugrožavajte - LSVNS\nNaslovna Izbori 2016\nKolar: Kaznite ucenjivače, sebe ne ugrožavajte\nNOVI SAD – Šef Izbornog štaba Lige socijaldemokrata Vojvodine za Novi Sad i Bačku Robert Kolar predstavio je danas novinarima u Novom Sadu animaciju kojom LSV na društvenim mrežama objašnjava građankama i građanima kako da kazne one koji pokušavaju da ih ucene ili da im prete i time utiču na njihovo glasanje 24. aprila.\nU animaciji se građanima objašnjava kako da sačuvaju svoj posao, ali i kako da ponište svoj listić i pokažu da su primorani da glasaju protiv svoje volje.\nLSV godinama upozoravala\nOn je podsetio da je inicijativu da se zastavi zastrašivanje i ucenivanje, prvenstveno zaposlenih u javnom sektoru, pretnjama da će stati bez posla, podržalo više stranaka iz opozicije i vlasti.\nRobert Kolar je zatim ukazao i da je Liga socijaldemokrata Vojvodine, tri i po godine unazad skretala pažnju javnosti na sve što je Novi Sad dovelo do toga da postane poligon za trgovinu glasovima, kupovinu, ucenjivanje i prisilu, da ih ucenjuju poslovima ukoliko rade u gradskoj ili javnoj upravi, nekom od komunalnih preduzeća.\n– Sve se to dešavalo svih ovih godina i mi smo na to upozoravali i skretali pažnju, pa i konkretno, pre oko dva meseca lično sam predvodio delegaciju koja se obratila načelniku Policijske uprave Novi Sad sa molbom da se po tom pitanju nešto preduzme. Dobili smo čvrsta uveravanja a, koliko vidim i više instance su to potvrdile, da će se preuzeti sve moguće predradnje, kako oni to zovu, da se predupredi moguća kupovina glasova, ucenjivanja i slično – istakao je on.\nNeprijatnosti u akciji vladajućih stranaka\nRobert Kolar je ukazao i da su lokalni izbori u medijskoj senci republičkih i pokrajinskih. Napomenuo je i da je dosadašnji tok kampanje, kada su u pitanju javne i štandovske aktivnosti, a kakve je LSV ove godine sprovodila u Novom Sadu, bili zadovoljavajući i da je ekscesa i neprijatnih situacija bilo minimalno. Međutim, građani su se aktivistima LSV žalili na neprijatnosti koje su doživljavali u toku kampanje od vrata do vrata, kampanjama koje su sprovodile vladajuće stranke u Novom Sadu, a u kojima Liga nije učestvovala.\nOn je naveo i da je uveren da će građanke i građani 24. aprila biti hrabri, da će na izbore izaći bez obzira na to što će, kako je ocenio, izborni dan obilovati neprijatnim situacijama, na šta ga upućuju najave i iskustvu poslednjih izbora 2012, 2014. i onih za savete mesnih zajednica.\nPrethodni tekstUme, zna i može – Dušan Bajić, gradonačelnik Novog Sada!\nSledeći tekstPredizborna kampanja 2016.\nKostreš: LSV se bori za interes građanki i građana Vojvodine\nLSV sa žaljenjem prati urušavanje DS\nKravić: Interes grada ispred velike politike


AKO IMATE UREĐAJE OVE MARKE, U GADNOM STE PROBLEMU! Bela tehnika u garanciji, kupci nemaju gde da je poprave / Zaštitnik potrošača\nčetvrtak, 11. 02. 2021. u 17:14\nKupce savetovali da se obrate ambasadama ili da plate popravku. Ni inspektori, ni trgovci nisu ponudili rešenje stotinama ljudi kojima su se pokvarili uređaji "elin"\nAustrijska kompanija za proizvodnju bele tehnike "Elin" već tri meseca nema ovlašćeni servis u Srbiji jer je ugašen, što je dovelo u ogroman problem na stotine potrošača kojima su se pokvarili njihovi proizvodi i ne mogu da ih poprave iako su u garanciji! Nakon što su ustanovili da servis više ne radi, očajni kupci su se prvo obratili firmama koje su im prodale robu, a potom su pomoć tražili i u Tržišnoj inspekciji, gde su im davali neverovatne savete.\nDa sve bude gore, ova brojka od nekoliko stotina oštećenih potrošača ubrzo može da poraste i na nekoliko hiljada, jer će se ljudima bela tehnika koju su kupili kvariti i u narednom periodu, a uz to se proizvodi ove firme još uvek normalno prodaju u našoj zemlji.\nRezignirani potrošači žalili su se i našoj redakciji, a mi vam prenosimo priču jednog od njih. Siniša Milenković iz Beograda nam je ispričao pakao koji prolazi sa pokvarenom "elin" veš-mašinom, koju nema gde da popravi iako je u garanciji.\n- Kupio sam veš-mašinu marke "elin" u jednom velikom lancu za prodaju bele tehnike u junu 2016. godine i dobio sam pet godina garancije, do juna 2021. Imao sam jednu popravku pre koju godinu i tu je bilo sve u redu, ali mi se pre mesec dana mašina ponovo pokvarila. Pošto je u garanciji, pozvao sam jedini ovlašćen "Elin" servis u Srbiji, ali mi se niko nije javljao. Otišao sam u prodavnicu gde sam kupio mašinu, a tamo su mi rekli da je najbolje da odem lično u servis. Nije mi bilo teško i otišao sam na adresu, ali sam tamo zatekao zatvorena vrata, a u prodavnici pored su mi rekli da taj servis ne radi već tri meseca i da svakodnevno dolaze očajni ljudi sa pokvarenim uređajima. Ponovo sam otišao u prodavnicu gde sam kupio mašinu i pismeno podneo reklamaciju. U prvoj poruci su mi rekli da oni ne mogu da mi pomognu jer prodavac odgovara za prve dve godine garancije, u drugoj poruci su istakli da je prigovor odbijen i obavestili su me da ću dobiti još jednu poruku u roku od osam dana, ali sumnjam da će se bilo šta promeniti - rekao nam je očajni Siniša i nastavio da priča sve neprijatnosti koje su mu se dogodile:\nSavet za Ginisa\nInspektor mi je savetovao da, pošto "Elin" ima fabriku u Belorusiji, odem do ambasade te zemlje i tražim kontakt tog postrojenja i njima se obratim\n- Odlučio sam da se obratim Tržišnoj inspekciji za grad Beograd. Javio mi se tržišni inspektor i kad sam mu ispričao problem koji imam, rekao mi je "jao, više od sto ljudi je zvalo tim povodom". On mi je savetovao da, pošto firma "Elin" ima fabriku za sklapanje bele tehnike u Belorusiji, odem do ambasade te zemlje i tražim kontakt tog postrojenja i njima se obratim. Međutim, u ambasadi mi se umalo nisu smejali i, naravno, još uvek mi nisu dali kontakt. U prodavnici su mi dali telefon nekog servisa gde bih morao sam da platim popravku, a ne znam da li mi se uopšte to isplati. Sve ovo nije fer jer smo i ja i ostali koji su u ovoj situaciji praktično nemoćni, a imamo legitimnu garanciju i potpuno smo u pravu. Velike firme ne bi smele da se tako ponašaju, a pogotovo jer je "elin" bela tehnika još uvek u velikom broju prodavnica i ljudima to prodaju uz garanciju iako svi znaju da oni više nemaju servis - istakao je Milenković.\nPovodom ovog skandala pokušali smo da dobijemo bilo koga iz kompanije "Elin" ne bi li nam objasnili šta da rade potrošači koji imaju njihove uređaje i da li i kada planiraju da ponovo imaju ovlašćen servis u Srbiji ili će prestati da rade u našoj zemlji. Pisali smo predstavništvu firme u Austriji, ali nas oni nisu udostojili odgovora.\nRedakcija Zaštitnika potrošača kontaktirala je sa prodavcima bele tehnike koji u svojoj ponudi i dalje imaju "elin" aparate. U "Inelektroniku" tvrde da oni odnedavno ne prodaju "elin" uređaje jer su zastareli, ali obećavaju da će snositi trošak svih reklamacija koje budu imali potrošači koji su ih kod njih kupili.\n- Nemamo informacija o statusu "elin" servisa jer nismo imali reklamacija, a s obzirom na to da više ne prodajemo njihove aparate, takve informacije nisu nam ni potrebne. Takođe, nemamo informacije da li su neki potrošači izjavili reklamacije direktno servisu bez našeg posredovanja. Naši potrošači ne treba da se brinu, sve reklamacije će biti rešene o našem trošku u zakonskom roku po Zakonu o zaštiti potrošača - rekao nam je Žika Pavlović ispred firme "Inelektronik".\nU najvećem lancu "Tehnomanija" rekli su nam da će o svom trošku rešiti sve reklamacije za brend "ELIN", kao i da više ne sarađuju sa njima.\n- Kao i do sada, naša kompanija će učiniti sve kako bi ispoštovala i zadovoljila interese i potrebe svojih potrošača. U skladu sa tim, "Tehnomanija" je pokrenula zaključivanje ugovara sa servisom, te će u narednom periodu o svom trošku pružiti mogućnost rešenja reklamacije kupaca istoimenog brenda. Takođe, ističemo da naša kompanija već izvesno vreme ne sarađuje sa pomenutim brendom te da se u našem asortimanu ne mogu pronaći pomenuti artikli - rekli su nam u "Tehnomaniji".\nPokret potrošača: Trgovac mora da preuzme teret popravke\nStručnjaci i predstavnici Udruženja za zaštitu potrošača rekli su za naš list da u ovim slučajevima prodavac mora da obešteti potrošače, a potom da traži nadoknadu od kompanije "Elin". U Pokretu potrošača kažu da nikako ne sme da se dozvoli da se u ovoj situaciji prebaci sve na teret potrošača.\n- Nažalost, na polju bele tehnike su, od kada smo počeli da usklađujemo propise sa EU, doneta gora rešenja nego što smo ih imali ranije. Nekada u našoj zemlji prodavac je bio 10 godina obavezan da obezbedi delove i popravi uređaj, ali to očigledno nije odgovaralo tim razvijenim zemljama, pa su pravili zakone koji sve više idu na štetu potrošača. U svakom slučaju, svi ovi potrošači imaju zakonsku garanciju i prodavci ne mogu da ih odbiju - kažu u Pokretu i dodaju:\n- Ukoliko prodavci ne pristanu na to, potrošači treba da se obrate nekom od regionalnih centara koji mora da im obezbedi pravnu zaštitu. Trgovci moraju da imaju kodeks ponašanja prema potrošačima, a oni nek vide da li im se i dalje isplati da sarađuju sa tom stranom firmom i da prodaju njihovu robu, a kompanija nema ovlašćeni servis u Srbiji. Ako je ta austrijska kompanija prekršila ugovore sa prodavcima iz Srbije, onda treba da od njih traže nadoknadu svim sredstvima, ali belu tehniku koju su prodali moraju da poprave dok traje garancija.


Suspendovan glavni tužilac Goran Salihović\nGoran Salihović je suspendovan sa pozicije glavnog tužioca Tužilaštva Bosne i Hercegovine (BiH).\nTakvu odluku donijela je Prvostepena disciplinska komisija Visokog sudskog i tužilačkog vijeća (VSTV) BiH na zahtjev Ureda disciplinskog tužioca te institucije. Suspenzija počinje od sutra, 29. septembra.\n„Ovakvom odlukom Prvostepena disciplinska komisija ničim ne prejudicira niti može utjecati na ishod disciplinskog postupka“, navodi se u saopćenju VSTV-a.\nDisciplinski tužilac je zatražio da javnost bude isključenja tokom postupka zbog dokaza koji nose oznaku tajnosti.\nSalihović je putem saopćenja odgovorio da je siguran u ispravnost i zakonitost svojih odluka i traži da se postupak vodi potpuno javno, kako bi se, kako navodi, „vidjela cijela montaža i konstrukcija“.\n„Važno je istaći da meni nije data mogućnost da se očitujem o navodima iz prijedloga za udaljenje, niti mi je to pravo omogućeno, kao ni uvid u dokaze, koje očigledno nije ni cijenila disciplinska komisija, kako to i navodi u svojoj odluci“, kaže Salihović.\nVSTV je odlučio da će Salihovića za vrijeme suspenzije mijenjati Gordana Tadić, zamjenica glavnog tužioca i šef odjela za ratne zločine.


Huligani Архиве - REPORTER\nDemoliran klub “Komitet” u Beton hali, pretučen i policajac\n8. октобра 2018. Dejan M. Andrić 0\nU vandalskom napadu grupe od 15 muškaraca na noćni klub “Komitet” u Beton hali povređeni su vlasnik kluba, koji se u trenutku upada huligana nalazio […]\nUŽAS: Štićenik Doma za nezbrinutu decu nožem napao nastavnike!\n22. јануара 2018. Dejan M. Andrić 0\nU Osnovnoj školi “Vožd” u Bulevaru oslobođenja na Voždovcu jutros se odigrala prava drama, kada je maloletnik štićenik Doma za nezbrinutu decu “Vasa Stajić” D.N. […]\nPutin vs huligani – Plan za Mundijal\n23. децембра 2017. Dejan M. Andrić 0\nOvako predsednik Rusije Vladimir Putin planira da se obračuna sa huliganima na Mundijalu! Prema ovome, huliganizam će na Mundijalu biti sveden na minimum. Vladimir Putin neće […]\n15. децембра 2017. Dejan M. Andrić 0\nPotpredsednik FSS Savo Milošević razočaran je time što huligani rade na srpskim stadionima. Huligani su opet bacili u senku fudbal, ovaj put na 156. “večitom” […]


Njujork tajms: Pobeda daje Vučiću veći manevarski prostor za dogovor sa Kosovom\nSlavlje posle izbora u SNS (Foto. Reuters/Marko Đurica)\nPosle pobede Srpske napredne stranke na izborima u Srbiji Njujork tajms piše da je partija Aleksandra Vučića dobila skoro potpunu kontrolu nad državom. Opozicija je, piše list, bojkotovala izbore zbog Vučićeve autokratske politike.\nTajms piše da će SNS sada imati dvotrećinsku većinu kojom će moći da menja ustav bez učešća ijedne druge partije.\nRezultat izbora bi, konstatuje Tajms, mogao Vučiću da obezbedi veći manevarski prostor za postitzanje dogovora sa Kosovom, ali, ga očekuje i veći pritisak da se to pitanje reši.\nNjujork tajms podseća da će se Vučić sastati u Beloj kući sa predsednikom Kosova i specijalnim izaslanikom Donalda Trampa Ričardom Grenelom, da pre toga ide u Moskvu na sastanak sa Vladimirom Putinom i da se sastao sa predstavnikom EU za dijalog Srbije i Kosova Miroslavom Lajčakom.\nNjujork tajms: Politikom prema Kosovu SAD se udaljavaju od EU i ignorišu urušavanje demokratije u Srbiji\nList podseća da je, otkad je Vučić postao predsednik 2017, Srbija pala u grupu vlada u tranziciji ili hibridnih režima, prema organizaciji Fridom haus. Posmatrači su takođe zabrinuti zbog Vučićevog uticaja na pravosuđe, izborni proces, državne i privatne medije.\nMisija OEBS-a, koja je posmatrala izbore, saopštila je da su efikasno sprovedeni, ali da je zabrinjavajuća dominacija vladajuće partije u medijima, piše Njujork tajms.\nList podseća da je predsednik Srbije održavao dobre veze sa Rusijom i ojačavao odnose sa Kinom, dok je istovremeno pozicionirao zemlju ka EU, i nije pokazao nameru da odabere stranu.\nServer: Ubedljiva, ali umrljana pobeda, sledeća šansa za opoziciju predsednički izbori\nSAD čestitale Srbiji na održanim izborima


restauracija Archives - podunavlje.info\nIkona Svetog Jovana Zlatoustog zablistala novim sjajem\nSMEDEREVO, 4. jul 20121 – Ikonu Svetog Jovana Zlatoustog naslikao je nepoznati ruski umetnik sredinom 19. veka za svetogorski manastir posvećen ovom svetitelјu. Ikona je bila u veoma lošem stanju, sa brojnim fizičkim oštećenjima, tako da nije bila izlagana, niti publikovana. U okviru druge faze projekta „Ruska umetnost u smederevskom muzeju: konzervacija i restauracija slika i ikona“, koji finansira Ministarstvo…\nikona, Muzje u Smederevu, restauracija, Sveti Jovan ZlatoustiLeave a comment\nSMEDEREVSKA PALANKA, 1. oktobar 2020 – Stručnjaci Centralnog instituta za konzervaciju već tri nedelјe rade na restauraciji i zaštiti spomenika u lapidarijumu Narodnog muzeja u Smederevskoj Palanci, saopšteno je iz ove institucije. Spomenici se na tom mestu, u parku pored Muzeja, čuvaju već više od pedeset godina, a u ovom trenutku radi se na dva najstarija, koji su iz 1727.…\nlapidarij, Narodni muzej u Smederevskoj Palanci, restauracija, spomeniciLeave a comment\nMuzej u Smederevu: Restaurirane slike Veleževa prvi put pred publikom\nSMEDEREVO, 21. april 2020 – Muzej u Smederevu, kao i sve druge ustanove kulture, ovih dana ne prima posetioce, ali zato svakodnevno objavljuje zanimljivosti. Tako, ima tu i artefakata i umetničkih dela koja do sada nisu ni bila izlagana. Danas je Muzej pred zainteresovanu publiku po prvi put izneo podatke i fotografije tri nedavno restaurirane a nikad izlagane slike ruskog…\nDimitrij Vasilijevič Veležev, konzervacija, Muzej u Smederevu, restauracija, ulje na platnuLeave a comment\n29/06/2022, 3:53 pm


BANJA LUKA UGOSTILA TURISTE: Gosti iz Južne Koreje u posjeti najvećem gradu Srpske | Banjaluka.net\nBANJA LUKA UGOSTILA TURISTE: Gosti iz Južne Koreje u posjeti najvećem gradu Srpske\nNa banjalučkim ulicama u prvim danima proljeća primjetan je sve veći broj turista. Među njima su i gosti iz Južne Кoreje koji su u okviru posjete devet zemalja Evrope odlučili da detaljnije upoznaju najveći grad Srpske.\nU izjavi za Seerpsku.com kažu da su oduševljeni Banjalukom, njenom kulturnom baštinom i prirodnim ljepotama.\n“Najviše nas oduševljava gostoprimstvo, odnosno susretljivost ljudi. U Republiku Srpsku vraćam već treći put, ovdje uživam i ljudi u grupi su oduševljeni turističkim potencijalima koje Banjaluka nudi”, rekao nam je vodič grupe Li Jong Ha.\nOn ističe da je upravo gostoprimstvo ključni faktor zbog kojeg se uvijek vraća u grad na Vrbasu.\nTuristi iz Južne Кoreje, koje smo zatekli ispred vinskog bara i restorana “Provence”, ističu da su mnoštvo informacija o ljepotama Banjaluke, ali i cijele Republike Srpske, pronašli upravo na našem portalu.\n“Sada su me u “Provance” uputili na www.seesrpska.com i ovdje sam pročitao mnogo zanimljivih stvari koje do sada nisam znao. Meni kao vodiču ste pomogli da ljudi u grupi saznaju više o vašoj zemlji. U mojoj grupi svi koji znaju engkeski odmah su ukucali ovu stranicu, a ja mogu da odmorim” kroz smijeh nam kaže Li Jong Ha.


Krajem decembra XVII sjednica lokalnog parlamenta – Portal RTPV\nNaslovna / Vijesti / Politika / Krajem decembra XVII sjednica lokalnog parlamenta\nVanja Janjušević 16. Decembra 2019.\tPolitika Ostavite komentar 94 pregledi\nSedamnaesta sjednica Skupštine opštine Pljevlja zakazana je za 26. decembar. Sudeći po obimnom dnevnom redu za koji je predloženo 23 tačke, očekivano je da će se i ova sjednica upisati u listu maratonskih zasjedanja.\nOdbornici lokalnog parlamenta pet dana uoči Nove 2020. godine raspravljaće o čak 23 tačke Dnevnog reda koje su predložene za XVII sjednicu Skupštine opštine.\nPrije svega na Dnevnom redu našli su se predlog Programa rada Skupštine opštine Pljevlja i predlog Odluke o budžetu opštine Pljevlja za 2020.godinu.\nTreća tačka, ne manje značajna predlog Odluke o usvajanju Elaborata o opravdanosti osnivanja Javne ustanove Centar za kulturu Pljevlja i dalje predlog Odluke o osnivanju Javne ustanove Centar za kulturu.\nSledeća tačka je predlog Odluke o donošenju Lokalnog plana akcije za zaštitu lica sa invaliditetom od diskriminacije i promociju jednakosti 2020-2021.god.\nRaspravljaće se o predlogu Odluke o finansiranju rada geronto domaćica, zatim o predlogu Odluke o davanju saglasnosti za angažovanje trećih lica za potrebe zimskog održavanja opštinskih i nekategorisanih puteva za 2020. godinu, odbornici će razmatrati i predloge Odluka o prenosu prava korištenja na nepokretnostima na kojima pravo raspolaganja ima opština Pljevlja JU Narodna biblioteka „Stevan Samardžić“,JU Zavičajni muzej, i JU Umjetnička galerija „Vitomir Srbljanović“.\nSledeća tačka je predlog Odluke o davanju saglasnosti na Odluku o imenovanju direktorice JU Narodne biblioteke. Parlament će razmatrati i informaciju o stanju životne sredine na teritoriji naše opštine za period 2018/2019 godina, zatim informaciju o evidenciji nepokretne imovine na kojoj pravo raspolaganja ima opština Pljevlja za 2018. godinu.\nNarednih deset tačaka odnose se na predloge Odluka o davanju saglasnosti na programe rada za 2020. godinu i to DOO „Vodovod“, DOO „Čistoća“, DOO „Grijanje“, DOO „Komunalne usluge“, DOO „Lokalni putevi“, DOO „Centar za sport i rekreaciju“, JU Narodna biblioteka „Stevan Samardžić“, JU Zavičajni muzej, JU Umjetnička galerija „Vitomir Srbljanović“ i na kraju JU Centar za dnevni boravak djece sa smetnjama u razvoju i odraslih lica sa invaliditetom.\nSudeći po obimnom dnevnom redu za koji je predloženo 23. tačke, očekivano je da će se i ova sjednica upisati u listu maratonskih zasjedanja.\nPredhodno ЛЕКИЋ – ПРАВОСЛАВЦИМА ИЗ ДПС-а: Напустите секту, станите уз своју цркву\nSledeće Pljevaljska URA podržala štrajk radnika: Opština se baškari, dok radnici gladuju


Tanjug 28. decembra 2020. 13:12\nBEOGRAD – U godini za nama, za koju se “čini da je trajala mnogo duže od 12 meseci”, bilo je uzbudljivih dešavanja i u svetu umetnosti, a onlajn časopis Art Njuz pobrojao je neke od najvažnijih umetničkih događaja u 2020. godini.\nU vrh tih događaja ovaj časopis stavlja, citirajući Mostafa Vazirija, generalnog sekretaar egipatskog Vrhovnog saveta za starine, kao „najveće otkrića 2020. godine“, kada su arheolozi u novembru otkrili više od 100 obojenih kovčega u nekropoli u Sakari, južno od Kaira.\nU martu, navodi dalje Art Njuz, je iz muzeja Singer Laren u Holandiji ukradena slika Vinsenta van Goga iz 1884. godine pod nazivom “Županijska bašta u Nunenu”, dok je ustanova bila privremeno zatvorena u sklopu blokade zbog pandemije.\nOsnivač i izvršni direktor Amazona, Džef Bezos, koji se navodno može pohvaliti neto vrednošću od 188 milijardi dolara, ušao je u vrh eselona na umetničkom tržištu kada je u februaru objavljen kao kupac slike Eda Ruša „Povređivanje reči radio # 2 “ prodate za 52,5 miliona dolara u aukcijskoj jući Kristisu u novembru 2019. Iste sezone, Bezos je platio 18,5 miliona za sliku “Vinjeta 19” Kerija Dzejmsa Maršala u Sotebisu, čija je početna cena bila procenjena na 7,5 miliona dolara, posle čega je , Bezosova neto vrednost porasla je za 49 procenata sa 126 milijardi dolara u februaru 2020.\nArt Njuz podseća i da su re nego što je pandemija korona virusa prisilila umetničke institucije i sajmove širom Sjedinjenih Država, Evrope, Južne Amerike i drugih lokacija na zatvaranja ili odlaganja, muzeji u Kini i Hong Kongu već su zatvorili svoja vrata za javnost.\nU januaru su institucije poput Nacionalnog umetničkog muzeja Kine u Pekingu, Guangdong muzeja umetnosti u Guangdžouu, Muzeja umetnosti Union u Vuhanu, UČA Centra za savremenu umetnost (koji ima nekoliko lokacija širom Kine) i javni muzeji u Hong Kongu zatvoreni kako bi se ublažilo širenje kovid-19. Ova rana zatvaranja nagovestila su produženi poremećaj funkcionisanja koji se duboko osetio u Kini – i mnogo dalje – u narednim mesecima.\nKada su planovi postali javni u novembru, Ađaje je za Njujork Tajme rekao da zamišlja muzej kao dom „renesanse afričke kulture“, dodajući da on „prvo mora biti za zajednicu, a zatim međnarodna atrakcija“, prenosi Art Njuz.


Триван са представницима Америчке међународне финансијске корпорације за развој | Socijalistička partija Srbije\nTrivan sa predstavnicima Američke međunarodne finansijske korporacije za razvoj Vesti\nMinistar zaštite životne sredine Goran Trivan primio je predstavnike Američke međunarodne finansijske korporacije za razvoj. U razgovoru sa savetnikom generalnog direktora te Američke međunarodne korporacije Kejlebom Mekarijom, ministar je istakao da i ova poseta ukazuje na pozitivnu promenu politike SAD prema Srbiji i regionu i spremnost Amerike da radi na rešavanju problema i podsticanju razvoja i napretka i Srbije i regiona.\nTrivan je rekao da su odnosi SAD i Srbije sve bolji i da u nizu važnih poseta vidi signal čitavom regionu da se sa SAD možemo nadati stabilnom razvoju. Ministar je ocenio će investiranje SAD uz otvaranje granica zemalja u regionu značiti napredak svih,\nSagovornici su se saglasili da je Srbija ključ stabilnosti u regionu. Zajednički je ukazano na značaj posete političko-privredne delegacije Merilenda Srbiji kojoj je domaćin bilo Ministarstvo zaštite životne sredine na početku njegovog formiranja, u trasiranju privredne saradnje dve zemlje u ekološkim projektima. Istakli su da je jedan od dobrih vidova investiranja i javno-privatno partnerstvo.\nMinistar je naglasio da su ekološki problemi Srbije i zemalja ovog regiona slični, i da je Srbija motor saradnje i ekološke politike u ovom delu Evrope jer ima najveće resurse i važnu ulogu u najvišim međunarodnim telima za zaštitu životne sredine, UNEA 5 i COP 26 gde ima potpredsednička mesta. Takvu poziciju koristimo za dobro svih zemalja ovog dela Evrope pokretanjem regionalnih akcija pošumljavanja i gašenja individualnih kotlarnica što je važno za bolji kvalitet vazduha, objasnio je ministar. Trivan je naveo da je oblast životne sredine, zahvaljujući već pripremljenoj projektno -tehničkoj dokumentaciji kao i u izuzetnoj podršci EU u realizaciji projekata i opredeljenosti građana da se moraju rešavati ekološki problemi, spremna za investicioni cuklus čija je projektovana vrednost 15 milijardi evra. Precizirao je da nam nedostaju tehnologije i novac i da su prioriteti izgradnja postrojenja za preradu otpadnih voda i čvrstog otpada gde je potrebno uložiti oko 7 milijardi evra.\nKejleb Mekari je ukazao da SAD želi da budu dobar partner Srbiji koja je napravila važan ekonomski napredak i da veruju da mogu, kreirajući ekonomske veze pomoći Srbiji i susednim zemljama da napreduju. Istakao je da Srbiju, Amerika vidi, kao srce stabilnosti regiona i da je budućnost Srbije u Evropskoj uniji i da na tom putu SAD žele da pomognu. Predstavio je rad Američke međunarodne finansijske korporacije koja ima budžet od 60 milijardi dolara i koja je spremna da u našoj zemlji ulaže, ubrza započete i investira u dugoročne razvojne projekte.


Konstituisan Opštinski odbor Narodne stranke u Lazarevcu - GEM info\nKonstituisan Opštinski odbor Narodne stranke u Lazarevcu\n11. decembra 2021. Redakcija 0 Comments narodna stranka, OO NS Lazarevac, Vuk Jeremić\nU Lazarevcu je konstituisan Opštinski odbor Narodne stranke. Izbori su održani u prostorijama ove političke organizacije, a svečana skupština i proglašenje rezultata izbora su organizovani u restoranu „Čudesna šuma“. Svečanoj sednici je preisustvovao lider Narodne stranke Vuk Jeremić i članovi Predsedništva. Za predsednika Opštinskog odbora izabran je Nenad Živanović, za potpredsednika Nenad Đurković, a izglasano je i 11 članova Opštinskog odbora Narodne stranke u Lazarevcu.\nU Lazarevcu je konstituisan Opštinski odbor Narodne stranke a svečana sednica na kojoj su proglašeni rezultati izbora održana je u restoranu „Čudesna šuma“. Lider ove stranke Vuk Jeremić, koji je prisustvovao svečanoj sednici, izjavio je za medije da je ponosan na saborce u Lazarevcu i drugim odborima u Srbiji.\nSvaki novi opštinski odbor je dodatna nada da stvari u Srbiji mogu da se promene, rekao je Jeremić.\nZa predsednika Opštinskog odbora Narodne stranke izabran je Nenad Živanović, a za potpredsednika Nenad Đurković. Kao najveće probleme u opštini Lazarevac Živanović izdvaja zagađenje vazduha, vodosnabdevanje i potrebu izgradnje fekalnog kolektora.\nNa svečanoj sednici pored predsednika i potpredsednika, izabrano je i 11 članova Opštinskog odbora Narodne stranke u Lazarevcu.\nShare the post "Konstituisan Opštinski odbor Narodne stranke u Lazarevcu"\n← Proleter sutra gostuje Kolubari\nEPS: Ekipe Elektrodistrucije danonoćno otklanjanju kvarove prouzrokovane nevremenom →


Janković: Nema opuštanja dok su bolnice pune - Sandžak Haber - Sandžačke Internet Novine\nNaslovna Featured Istaknuto Janković: Nema opuštanja dok su bolnice pune\nJanković: Nema opuštanja dok su bolnice pune\nImunolog i član Kriznog štaba dr Srđa Janković kaže da se smanjuje broj novozaraženih korona virusom ali se ne može govoriti o osetnijem poboljšanju dok su bolnice pune.\n– To što su manji brojevi nego prethodnih nedelja jeste povoljno, ali to je jednim delom efekat praznika, jer se ljudi ređe odlučuju da odu kod lekara i zato je manje testiranja – rekao je Janković za TV Pink.\n– Ne očekujem isto kod virusa korona, ali može se desiti da posle nekoliko godina treba pojačati imunitet””, naveo je Janković.\n– Lekari proveraju zdravlje svakog ko prima vakcinu. Treba proveriti da li pacijent ima neko akutno stanje zbog kojeg bi se odložila vakcinacija – naveo je Janković.\nPrethodni tekstU ponedeljak odluka o datumu vakcinacije Sputnjikom V\nSledeći tekstManje od 2.000 novozaraženih koronom, preminulo 38 osoba


Poznata banka zatvara desetine filijala u Švajcarskoj: Ne, za to nije presudna samo korona - Biznis Telegraf.rs\n25/08/20 | 14:15 ≫ 14:19\nPoznata banka zatvara desetine filijala u Švajcarskoj: Ne, za to nije presudna samo korona\nPorast onlajn i mobilnog bankarstva u toj zemlji je evidentan u poslednje dve godine, a banka ujedno planira da uštedi oko 110 miliona dolara kroz gašenje filijala\nŠvajcarska banka "Credit Suisse" saopštila je danas da planira da zatvori 37 filijala u domovini u okviru napora da poslovanje učini efikasnijim, poručivši da je gašenje jednog broja radnih mesta neizbežno.\nIz banke su naveli da bi najavljene promene trebalo da budu realizovane do kraja ove godine, čime će broj filijala u Švajcarskoj biti sveden na 109 sa sadašnjih 146.\nDeo ovog smanjenja će biti posledica spajanja poslova njihove podružnice Neu Argauer banke, u severnom kantonu Argau, sa poslovanjem "Credit Suisse"-a. Banka je dodala u saopštenju da je u poslednje dve godine zabeležila rast korišćenja onlajn bankarstva za 40 posto, dok se upotreba njene usluge mobilnog bankarstva više nego udvostručila.\nTakođe napominje da je kriza Covid-19 dodatno ubrzala te trendove i da broj poseta klijenata filijalama već godinama opada.\nŠvajcarski zajmodavac je dodao da je ''smanjenje broja zaposlenih neizbežno'' i u Neu Argauer banci i u "Credit Suisse"-u, ali nije izneo bilo kakve cifre, napominjući da se vode razgovori sa predstavnicima zaposlenih, s ciljem da se nađu radna mesta za što više ljudi u banci ili negde drugde.\n"Credit Suisse" predviđa da će ostvariti uštedu troškova od oko 100 miliona franaka (110 miliona dolara) počev od 2022. godine.\nBankrotirao naftni gigant, najveći na svetu u svom poslu


Informacije o Udruženju - USKUS\nUdruženje SAP korisnika u Srbiji je na prvom mestu osnovano da okupi i unapredi znanje i razmenu informacija korisnika SAP proizvoda. Nakon prvog skupa koji je održan juna 2016. godine, shvatili smo da je interesovanje veliko i krenuli u formalizaciju Udruženja i privlačenje članstva. Od prve sesije do danas smo formalno osnovali Udruženje, napravili Statut i krenuli u ekspanziju, odnosno, predstavljanje zainteresovanim kompanijama benefite uključenja u rad USKUS-a.\nUdruženje će SAP korisnicima pomoći da lakše i jednostavnije razmenjuju svoja iskustva o implementiranim SAP rešenjima, sa jedne strane, a sa druge, očekujemo da svoje potrebe uz pomoć SAP stručnjaka lakše definišu i dobiju od najbolju i praksu i znanje kako bi unapredili svoje poslovanje.\nOvakva udruženja postoje u zemljama u regionu i ovo u Srbiji je formirano po ugledu na njih.\nUdruženje je u potpunosti podržano od lokalne SAP kancelarije ali nije ni u kom slučaju njen deo niti pod bilo kakvim uticajem.\nŽeleći da unapredimo svoje kompanije i imajući u vidu da su SAP proizvodi mnogo više od informatičkih proizvoda osnovali smo Udruženje koje će dati još veću dodatu vrednost uloženim resursima u SAP proizvode.\nTakođe smo imali u vidu da postoji prostor da se unapredi komunikacija „internih“ konsultanata i kolega koji rade na implementaciji, radu i održavanju SAP proizvoda. Poslednje što bi želeli je da ovo postane informatičko udruženje i pozivamo vas da, pored informatičara, uključujete koliko god je moguće i kolege iz drugih poslovnih oblasti, naročito one koji svakodnevno rade i odlučuju kako će SAP proizvodi „izgledati“ odnosno koji odlučuju o dizajnu i toku poslovnih procesa u ovim sistemima.


Još jedna propuštena šansa da se korupcija svede na minimum\nGomilanje fotelja, neprijavljivanje imovine i poklona, zloupotreba funkcija tokom predizbornih kampanja… samo su neke od sumnji koje se povremeno javljuju za pojedine funkcionere i političare, a koje usled manjkavosti propisa gotovo nikada ne dobiju svoj epilog. Ove ali i druge nelogičnosti trebalo je da reši novi zakon o Agenciji za borbu protiv korupcije čiji je nacrt nedavno objavilo Ministarstvo pravde. Međutim, sudeći po tumačenjima i broju amandmana koje je podnela struka, usvajanje ovakvog nacrta predstavljalo bi još jednu propuštenu šansu da se mnogobrojne zloupotrebe preduprede, a korupcija svede na minimum, piše Insajder.\nProbijanje rokova koje nadležni daju u Srbiji je postalo gotovo uobičajeno. Na donošenje i izmene Zakona o Agenciji za borbu protiv korupcije, dokumenta koji bi trebalo da predstavlja stub u borbi protiv korupcije, čeka se već godinama. Uprkos činjenici da su poboljšanje i izmene zakona o Agenciji propisani Nacionalnim strateškim dokumentima još pre pet godina, ovaj zakon do danas nije donet.\nJedno od obrazloženja za kašnjenja i odlaganja je bilo i to da su se na čelu Agencije za borbu protiv korupcije desile kadrovske promene. Podsetimo, Agencija za borbu protiv korupcije radila je u krnjem sastavu, a nekoliko meseci u prethodnom periodu nije imala čak ni direktora.\nSredinom januara Odbor Agencije za borbu protiv korupcije jednoglasno je izabrao Dragana Sikimića za novog direktora , za koga se ubrzo saznalo da je blizak Sprskoj naprednoj stranci jer je bio član biračkog odbora na predlog SNS-a.\nIako postoji sumnja da bi rad ove nezavisne insitucije na čelu sa nekim ko je sarađivao sa političkom strankom, koju između ostalog treba da kontroliše, mogao biti blokiran, aktuelni zakon o Agencij nije izričito propisivao da je to zabranjeno te je Sikimić u januaru i zvanično postao direktor Agencije za borbu protiv korupcije.\nKako je Agencija dobila novog direktora, novinari redakcije Insajder u junu su uputili pitanja Ministarstvu pravde zašto se i dalje čeka sa donošenjem zakona o Agenciji za borbu protiv korupcije. U tadašnjem odgovoru Insajderu, Ministarstvo je navelo da se nacrt zakona šalje na mišljenje stručnjacima iz Evropske komisije nakon čega se očekuje i njegovo usvajanje. U međuvremenu, dva i po meseca kasnije, na ista pitanja Insajdera, stigao je gotovo isti odgovor Ministarstva. I dalje se čeka Evropska komisija.\n“Ministarstvo pravde prosledilo je Evropskoj komisiji na ekspertizu Nacrt zakona o Agenciji za borbu protiv korupcije, ali konačno mišljenje o Nacrtu još nije dobijeno od eksperata EK. Ministarstvo pravde ne može da utiče na brzinu dostavljanja mišljenja i nada se da će ono biti uskoro dostavljeno, kako bi se nastavilo sa procedurom”, navodi se u odgovoru Insajderu. U Evropskoj komisiji još nismo dobili odgovor na pitanje kada se očekuje dostavljanje traženog mišljenja.\nFunkcionerske izborne kampanje i dalje neregulisane\nNa osnovu ranijeg iskustva i činjenice da je jedan od ključnih problema prethodnih godina bio problem "funkcionerskih izbornih kampanja", organizacija Transparentnost je podnela i amandman na predloženi nacrt.\nOva organizacija u okviru svog amandmana predložila i da u doba izborne kampanje, funkcioneru bude zabranjeno da u tom svojstvu organizuje promotivne aktivnosti organa javne vlasti, da ih sprovodi, da učestvuje u promotivnim aktivnostima koje organizuju druga lica.\n“Nacrt zakona znatno lošiji od ranije predloženog”\nNakon što je Ministarstvo pravde objavilo Nacrt ovog zakona, počele su da pristižu i ozbiljne kritike na predloženi tekst. Organizacija Transparentnost, kao deo globalne mreže koja se već godinama bavi borbom protiv korupcije, saopštila je da je novi nacrt zakona o sprečavanju korupcije znatno lošiji od onog koji je isto Ministarstvo pravde objavilo oktobra 2016. jer tvrde, ne rešava brojne probleme.\n"Predložili smo da u pripremi svih propisa bude obavezna analiza rizika od korupcije i da Agencija dobije mogućnost da se izjasni o njihovom sadržaju u svim fazama pripreme propisa, da članovi Odbora i direktor Agencije ne mogu biti lica koja su povezana sa političkim subjektima iako formalno nisu članovi, da Agencija dobije efikasniju mogućnost pristupa dokumentima koji su joj potrebni u radu", nevela je ova organizacija u nedavno objavljenom saopštenju.\nTransparentnost je takođe dala predloge i za sprečavanje zloupotrebe javne funkcije kroz izmišljanje promotivnih aktivnosti, kako bi se povećalo prisustvo u informativnim programima medija u doba izborne kampanje.\nMinistarka pravde: Proširili smo ovlašćenja Agenciji donoseći zakon o lobiranju\nSuprotno Transparentnosti, ministarka pravde Nela Kuburović ocenila je da Nacrt zakona o agenciji za borbu protiv korupcije ojačava ovlašćenja Agencije i proširuje nadležnosti u odnosu na one koje ima sada. Kao dokaz za svoju tvrdnju navela je donošenje još jednog zakona – Zakon o lobiranju.\nKako je rekla, pored Zakona o borbi protiv korupcije Ministarstvo pravde je izradilo, a Vlada usvojila, i Nacrt zakona o lobiranju koji uvodi takođe nova ovlašćenja za Agenciju, pošto će ona da vodi i registar lobista, da ih obučava, izdaje uverenja i da, na neki način, širi obaveze funkcionera koji će morati da prijavljuje svaku vrstu lobiranja Agenciji.\nPredlog za depolitizaciju članova Odbora i direktora Agencije za borbu protiv korupcije\nJedan od predloga organizacije Transparentnost, očigledno motivisan izborom Sikimića za direktora, bio je i da se detaljnije zakonski uredi ko može biti direktor i član Odbora Agencije za borbu protiv korupcije, inače nezavisne institucije.\nKako su naveli, osim aktulnih predloženih zakonskih kriterijuma, ova organizacija dodala je da član Odbora, a samim tim i direktor Agencije, ne može da bude ni član izborne komisije ili biračkog odbora imenovan na predlog političkog subjekta na tim izborima. Ovaj predlog, kao i mnogobrojne druge, Ministarstvo pravde međutim nije unelo u predloženi Nacrt.


02-03-2021 09:11 Izdvojeno Svet Planeta\nSAD vode hibridni rat protiv Moskve kroz sistem sankcija, hakerske napade na ruske objekte i podršku opoziciji, a kao izgovor same godinama stvaraju sliku ruskog hakera kao strašnog bandita kome ništa nije sveto, s istim epilogom – „Rusija je loša, Rusija je kriva“, kaže ruski politikolog Sergej Sudakov.\nSudakov je, komentarišući pretnje Vašingtona da će odgovoriti Moskvi „ne samo sankcijama“ nego i skupom sredstava – „vidljivih i nevidljivih“ za navodne masovne sajber napade na američke federalne institucije, podsetio da SAD po već ustaljenom obrascu lepe Rusiji etiketu „krivca“ i pre završetka istrage.\n„Ispostavlja se da već postoje slike koje oni stvaraju godinama, a to je slika ruskog hakera, slika strašnog bandita koji govori ruski jezik, ruska mafija, slika onoga što se izgovara kao KGB ili GRU. Sve te slike ili simboli nastaju skoro decenijama, a svaki napad koji se može dogoditi u bilo kojoj zemlji na svetu izaziva određenu rezonancu. Nikada nam ne govore šta se zaista dogodilo, na koga je izvršen hakerski napad, da li je uopšte bio, nikada se ne iznose objektivni podaci o tome kako teče istraga, ima li optuženih, kakva je šteta naneta određenim hakerskim napadima, ali zato uvek imamo isti epilog – Rusija je loša, ona je kriva, ona je napala itd“, kaže Sudakov.\n„A sankcije su upravo ono što je sada postalo zamena za međunarodno pravo. Međunarodno pravo kao takvo prestaje da postoji, jer je jasno da su sankcije instrument koji treba da uvede Generalna skupština UN-a i tako kazni određene države koje nastupaju protiv čovečanstva kao takvog. Međutim, i ovde se ispostavlja da su SAD u poslednje vreme uvele više od osam hiljada sankcija protiv različitih zemalja. U takvim uslovima, kada čujemo da će biti uvedene eksplicitne ili implicitne sankcije, to znači da nam je proglašen sajber rat. Hibridni rat je već u toku, u punom jeku, a u okviru tog hibridnog rata videćemo sajber napade na ruske objekte, samo što će oni biti stvarni – to su tzv. nevidljivi faktori mešanja. Verujem da će SAD finansijski podržati opoziciju u našoj zemlji, jer smatraju da samo revolucijom mogu postići svoje ciljeve i, naravno, sankcijama“, ističe Sudakov.\nPolitikolog napominje da će Vašington proširiti sankcione pakete i uveren je da SAD u tom kontekstu praktično nemaju granice.\n„Sve se to radi samo da bi se pokazalo da je Bajden oštriji političar od Trampa, da je Bajdenu više stalo do svojih građana, a ispostavlja se da demokrate, budući da su došle na vlast, ponovo počinju da igraju zanimljivu igru, gradeći neku vrstu iluzija koju predstavljaju kao stvarnu, jer ako niko nije video ružičastog slona, onda morate, naravno, smisliti mit da on postoji. Ali to nije uvek tačno“, kaže Sudakov.\nKremlj je odbacio kao neosnovane optužbe Vašingtona da je Moskva umešana u hakerske napade na američke institucije i kompanije u SAD, ističući da one predstavljaju nastavak slepe rusofobije.\n„Smatram da treba da održavamo redovne konferencije za štampu, pokazujući da smo pristalice međunarodnog prava, da postojimo u okviru međunarodnog svetskog sistema. Moramo da komuniciramo sa ambasadom, sa misijama i da pokazujemo na desetine naših zahteva o tome da smo tražili dokaze da su ruski hakeri u nešto bili umešani... Uostalom, postoji nešto što se zove ‘pretpostavka nevinosti’, a to Amerikanci pretvaraju u ‘pretpostavku krivice’. Verujem da će sve češće Amerika odbijati da pruži bilo kakve dokaze o krivici ruskih hakera, to će sve više u svetskoj zajednici ličiti na neku vrstu osvete. A ‘vendeta’, odnosno osveta znači da demokratski princip pretpostavke nevinosti ne funkcioniše, već se razvija novi, drugačiji princip, koji se demokratskoj administraciji jako sviđa, a on se jednostavno naziva - princip pretpostavke krivice ili „označavanje krivca“, zaključio je Sudakov.\n„Čini se da postoje protivnici, zaista, mnogo moćniji, poput Kine, ali ne treba zaboraviti činjenicu da Amerika sada nije spremna da napadne Kinu, nije spremna da sprovodi oštru politiku protiv nje, jer je trgovinska razmena dve zemlje prilično velika. Tokom prošle godine trgovina između Amerike i Kine porasla je za oko 8,7 odsto, na oko 587 milijardi dolara, a to je ogromna cifra. Ako Amerika počne da optužuje Kinu, tada će, naravno, biti preduzete kineske protivmere i Amerika će mnogo izgubiti. Ali, optužujući Rusiju, američki političari pokušavaju da dobiju poene unutar svoje partije i čine sve da pokažu da se bore sa spoljnim neprijateljem, da štite zemlju po svaku cenu i da su spremni da kazne sve one koji su spremni da napadnu civile...“, navodi Sudakov.\nPodsetimo, pomoćnik američkog predsednika za nacionalnu bezbednost DŽejk Salivan je izjavio da bi SAD mogle da odgovore na navodne ruske sajber napade na američku infrastrukturu u roku od nekoliko nedelja i to ne samo sankcijama nego skupom sredstava – vidljivih i nevidljivih.\nTakve pretnje su usledile nakon što je krajem prošle godine objavljeno da je izvršen masovni sajber napad na klijente kompanije za računarsku bezbednost „Solar vinds“, a među žrtvama napada su brojne američke vladine agencije. Takođe je navedeno da bi ovo mogao biti jedan od sajber-napada najvećih po razmerama i šteti nanetoj američkoj javnom sektoru. Nakon toga je, bez ikakvih dokaza, saopšteno da su ruski hakeri „verovatno“ umešani u veliki sajber napad na američku vladu.


BITKA ZA RUSIJU Archives - Stranica 26 od 36 -\nBITKA ZA RUSIJU, FUDBAL, ORLOVI 14/11/2016\nMUSLIN: Protiv Ukrajine će svi dobiti šansu da se dokažu\nSelektor fudbalske reprezentacije Srbije Slavoljub Muslin najavio je danas da će u prijateljskom duelu u Harkovu protiv Ukrajine šansu pružiti igrači koji nisu mnogo igrali tokom kvalifikacija za Svetsko prvenstvo u Rusiji. “Želim da proverimo…\nNE MOGU DA PREŽALE: Velšani frustrirani zbog remija sa Srbijom\nKapiten reprezentacije Velsa Ešli Vilijams, posle remija sa Srbijom (1:1) u Kardifu, izjavio je da njegov tim može da ispravi stvari i zabeleži sve pobede do kraja kako bi se plasirao na Svetsko prvenstvo 2018….\nBITKA ZA RUSIJU, FUDBAL 14/11/2016\nNOVA ERA: Lipi sutra započinje misiju kao selektor Kine\nNovi selektor fudbalske reprezentacije Kine Marčelo Lipi počinje u utorak svoju misiju u toj reprezentaciji, sa željom da ostvari težak cilj da se tim plasira na Svetsko prvenstvo 2018. godine. Lipi je sa Italijom osvojio…\nBITKA ZA RUSIJU, FUDBAL 13/11/2016\nBITKA ZA RUSIJU: Belgijskih osam komada Estoncima, Grci do boda protiv BIH u 95. minutu, ubedljiv trijumf Portugala (VIDEO)\nOd 20:45 odigrane su tri poslednje utakmice četvrtog kola kvalifikacija za Svetsko prvenstvo. Evropski šampion Portugal savladao je na svom terenu sa 4:1 Letoniju. Iako je rezultat ubedljiv, Ronaldo i drugovi su se namučili sa…\nBITKA ZA RUSIJU, FUDBAL, ORLOVI 13/11/2016\nSJAJNA ATMOSFERA U TABORU ORLOVA: Mitrović cepao trojke i vikao Keeeecmaaaan (VIDEO)\nU taboru srpske fudbalske reprezentacije vlada sjajna atmosfera. Posle remija u Kardifu, naši momci su se vratili u Srbiju, gde se u Staroj Pazovi spremaju za prijateljski meč protiv Ukrajine u Harkovu. Orlovi su sebi…\nIVANOVIĆ: Postali smo ekipa koja zna šta radi na terenu, odigrali smo dobru utakmicu\nKapiten fudbalske reprezentacije Branislav Ivanović rekao je da je njegova ekipa zaslužila bod protiv Velsa i dodao da je Srbija odigrala jako dobar meč. Srbija je igrala nerešeno 1:1 sa Velsom u Kardifu, i tako…\nNE IGRAJU PROTIV UKRAJINE: Srbija bez Stojkovića i Nastasića putuje za Harkov\nFudbalska reprezentacija Srbija za prijateljski duel protiv Ukrajine u Harkovu neće moći da računa na golmana Vladimira Stojkovića i defanzivca Matiju Nastasića. Selektor Slavoljub Muslin oslobodio je obaveza Stojkovića zbog povrede ramena, a Nastasića na…\nBITKA ZA RUSIJU: Roben nosi Holandiju, rutina Švajcaraca, Gibraltar ponovo do gola\nFudbaleri Holandije pobedili su danas u gostima Luksemburg sa 3:1 i tako se popeli na drugo mesto Grupe A kvalifikacija za Svetsko prvenstvo 2018. godine. Holandiji je ovo bila druga pobeda u četiri kola kvalifikacija,…\nKOKEZA: Velika požrtvovanost momaka, pokazali su kako se igra za Srbiju!\nPredsednik Fudbalskog saveza Srbije (FSS) Slaviša Kokeza rekao je da su reprezentativci na utakmici veliku požrtvovanost i da je zadovoljan osvojenim bodom protiv Velsa. – Sve u svemu, ispalo je dobro. Momci su pokazali veliku…\nMATIĆ: Nema mesta slavlju, ali moramo da budemo zadovoljni bodom\nSrpski fudbaler Nemanja Matić rekao je da njegova reprezentacija mora da bude zadovoljna bodom u Velsu, ali da ne treba da slavi nerešen rezultat. “Žao mi je što malo ranije nismo izjednačili, imali bismo vremena…


Po nalogu tužioca Tužilaštva BiH, policijski službenici MUP-a Republike Srpske, u saradnji sa Tužilaštvom Crne Gore i MUP-om Crne Gore, tokom akcije kodnog naziva „Dijamant“, na području BiH su lišili slobode dva lica osumnjičena da su počinila krivična djela organizirani kriminal iz člana 250. KZ-a BiH, a u vezi sa krivičnim djelom neovlašteni promet opojnim drogama iz člana 195. KZ-a BiH.\nSlobode su lišeni osumnjičeni:\n1. LUČIĆ RADIVOJE, rođen 17.10.1974. godine u Plužinama, nastanjen u Nikšiću, državljanin Crne Gore\n2. JOVOVIĆ DRAGAN, rođen 17.08.1982. godine u Plužinama, nastanjen u Plužinama, Crna Gora, državljanin Crne Gore\nOsumnjičeni su pod istragom zbog sumnje da su od mjeseca novembra 2014. godine do aprila 2015. godine, na području Bosne i Hercegovine i Crne Gore, organizovali kriminalnu grupu radi neovlaštene međunarodne kupoprodaje, prenosa, prevoza, držanja, posredovanja u daljoj međunarodnoj prodaji, slanja i isporuke opojnih droga heroin, marihuana i hašiš.\nLučić Radivoje osumnjičen je da je kao organizator navedene kriminalne grupe angažovao Jovović Dragana i druga njima poznata lica koja su, imajući određene zadatke i uloge kao pripadnici grupe, vršila navedene radnje neovlaštenog međunarodnog prometa opojnih droga, i to sa područja Crne Gore u Bosnu i Hercegovinu.\nNakon lišenja slobode, osumnjičeni su u zakonskom roku predati postupajućem tužiocu koji će ih ispitati i nakon toga odlučiti o podnošenju prijedloga za određivanje mjere pritvora.\nU ovoj istrazi ostvarena je značajna međunarodna saradnja Tužilaštva BiH sa Tužilaštvom Crne Gore i Ministarstvom unutrašnjih poslova Republike Srpske UKP – Jedinicom za suzbijanje organizovanog kriminaliteta i MUP-om Crne Gore, koji su u Crnoj Gori lišili slobode u istoj akciji 4 lica.


Vlada TK će nastojati da poveća kapacitet garantnog fonda - Privredna štampa\nVlada TK će nastojati da poveća kapacitet garantnog fonda\nDelegacija Vlade Tuzlanskog kantona posjetila je juče Udruženje za razvoj Nerda.\nDirektor Udruženja Enes Drljević je premijeru i ministrima prezentirao značajnije aktivnosti koje provodi Udruženje za razvoj na području Tuzlanskog kantona. Kako je naveo, jedna od najznačajnijih aktivnosti koju NERDA provodi u saradnji sa Vladom Tuzlanskog kantona jeste garantni fond putem kojeg se, kao poticaj razvoju privrede i novom upošljavanju, osiguravaju garantna sredstva za kredite malih i srednjih preduzeća.\n– Nerda se u proteklom periodu pokazala kao pouzdan partner Vladi Tuzlanskog kantona. Imajući u vidu da su za Vladu najvažniji oni projekti koji potiču poduzetništvo i privredni rast i razvoj, u narednom periodu sagledat ćemo mogućnosti da ubacivanjem dodatnih sredstava povećamo kapacitet ovog garantnog fonda – rekao je premijer TK Bego Gutić i dodao da podrška Vlade ovom udruženju i njegovim projektima neće izostati ni ubuduće.\nOsim premijera današnjem sastanku su prisustvovali ministar finansija Jakub Suljkanović i ministar industrije, energetike i rudarstva TK Srđan Mićanović, saopćeno je iz Ureda premijera TK.\nHoldini i Energopetrolu uručeni certifikati za HACCP sistem upravljanja\nNa svečanoj dodjeli održanoj u hotelu Europe u Sarajevu predstavnici certifikacijske kuće TUVADRIA dodjelili su jučer HACCP certifikate za Fresh…\nDan otvorenih vrata TCK okupio 3.000 posjetilaca\nKiša koja je u nekoliko navrata padala u pljuskovima, nije uspjela poremetiti program manifestacije „Dan otvorenih vrata“ koju Tvornica cementa…\nBiH ispunila i posljednji uslov za naplatu 125 miliona dolara od klirinškog duga\nSporazum između Vijeća ministara BiH i Vlade Ruske Federacije, koji se odnosi na klirinški dug bivšeg SSSR-a, juče je stupio…\nESV nije podržalo zakon o uvezivanju radnog staža\nProjekti Vlade Tuzlanskog kantona na Sarajevo Business Forumu 2017